IF Gnistan 2021 - Vaikeuksien kautta ylempään jatkosarjaan! - FutisForum2\n22.10.2021 klo 07:45:34\nKirjoittaja Aihe: IF Gnistan 2021 - Vaikeuksien kautta ylempään jatkosarjaan! (Luettu 165130 kertaa)\nIF Gnistan 2021 - Vaikeuksien kautta ylempään jatkosarjaan!\n: 28.11.2020 klo 13:50:33\nKaudet Ykkösessä: 8 (1995-98, 2001-02, 2017, 2020->?)\nPerinteinen ogelilainen palasi viime kaudeksi Ykköseen tavoitteenaan sarjapaikan säilyttäminen. Tavoitteen saavuttaminen näytti epätodennäköiseltä kun surkean alkukauden jälkeen Gnistan joutui turvautumaan valmentajanvaihdokseen kauden 2017 malliin. Roberto Nuccion korvanneen Ricardo Duarten johdolla käytännössä uuden kauden aloittanut Gnistan nousi kuin fenix-lintu tuhkasta huipentaen loppukauden selviytymistarinansa 5-0 murskavoittoon KPV:sta. Voittonsa turvin Ykkösessä toisen kautensa aloittava Kipinä tähtää parempaan huomiseen tutussa komennossa, sillä pääpiiskurina jatkavan Duarten lisäksi myös seurajohto jatkaa entisessä kokoonpanossa. Sikariportaalla on selvä visio siitä, kuinka Gnistanin toimintaa lähdetään jatkossa kehittämään.\nPalattakoon ikimuistoiseen viime kauteen perinteiseen tapaan kausirapsan ja pelaaja-arvostelujen kautta.\nGnistanin kausiraportti 2020\nKausi 2020 saatiin viimein laitettua pakettiin kaikista viivytyksistä huolimatta. Nyt on aika istua mukavasti, rauhoittua ja katsoa taaksepäin mitä tuli tehtyä.\nKauden 2019 Gnistan hoiti näytöstyyliin ollen täysin ylivoimainen omassa lohkossaan nousten Ykköseen. Pelaajien rutiini oli veikkausliigatasoa sillä olihan remmiin liittyneet sellaiset nimet kuten Mustonen, Kuusijärvi ja Sihvola. Näistä kuitenkin vain Kuusijärvi jatkoi remmissä Sihvolan antaessa näyttöjä K-35 ikämiehissä ja Mustosen mentyä höntsäilemään KäPaan.\nJo loppuvuodesta 2019 alettiin saamaan jatkosopimusuutisia kun useampi pelaaja allekirjoitti pahvin. Uudenvuoden vaihteessa saatiin ensimmäinen suuremman luokan sainaus kun Joel Perovuo saatiin naarattua Gnistanin keskikentälle. Myös naapuriseura KäPasta oltiin saatu joukkueen paras pelaaja Miika Kauppila tuomaan juoksuvoimaa laidalle.\nEnsimmäinen treenihöntsä näki päivänvalon 18.1 Talin hallissa ja vastaan asettui yhteistyöseura NJS. Hirveältä näytti kuten odottaa saattoi, ei jäänyt lapsille kerrottavaa.\nViikko tästä ja Hakalalle saatiin kirittäjä kun Tomi ”Psyko” Maanoja kaivoi plääkät naftaliinista ja palasi kilpafutiksen pariin. Yhden kauden harrastesarjassa viettänyt kassari olikin jo pyörinyt Gnisun treeneissä mukana jonkin aikaa joten soppari tuli luontevasti.\nSamoihin aikoihin pelattiin SUOMEN ARVOSTETUIMMAN CUPIN ottelu jossa Gnistan kävi hakemassa tyylipuhtaan 0-4 voiton Tammisaaresta. Tämä ottelu tullaankin muistamaan tällä kaudella, ei tosin ehkä ihan pelillisistä syistä... Seuraavana päivänä Tammisaaressa loistanut, MyPasta siirtynyt Rony Huhtala palkittiinkin sopimuksella.\nLoput Cupin ottelut sekä treenimatsit menivätkin melko mollivoittoisesti eikä Gnistan onnistunut saalistamaan kuin korkeintaan tasatuloksia. Mukaan liittyivät serbitoppari Paunovic (joka tosin sai lähteä ennen kauden alkua), Kasperi Liikonen, Nnaemeka Anyamele ja jo aikoinaan Lahessa ihastuttanut Hassan ”Sesseli” Sesay.\nMaaliskuun puolivälissä kaikki ajautuikin sitten täyteen stoppiin kun koronan perkele ajoi koko yhteiskunnan polvilleen. Koko kauden ylle laskeutui pimeitä pilviä ja epätietoisuus tulevasta valtasi mielialan. Loppukeväästä alettiinkin sitten palailemaan jokseenkin normaaliin rytmiin ja kesäkuun lopussa typistetty kausi saatiinkin polkaistua käyntiin.\nAC Oulu vieraissa, Gnistan oli ihan hyvä mutta kotijoukkue vei pisteet luvuin 2-0. Ottelun ikävin hetki koettiin kun viime kaudella läpimurtonsa tehnyt Ilmari Hieta loukkaantui ja olikin suurimman osan kaudesta poissa.\nPäivää ennen kotiavausta allekirjoitti Masar Ömer sopparin Gnistaniin. Ömerillä paha loukkaantuminen takana joten pelituntuman hakeminen veisi vielä hieman aikaa.\nSeuraavaksi vastassa Jaro kotona. Gnistanin peli tökki ja Jaro hoiti pisteet Pietarsaareen rutiinilla luvuin 1-2. Kotijoukkueen peli ei oikein ottanut luonnistuakseen ja omassa päässä sattui luvattoman paljon mokia.\nSitten olikin luvassa matka nälkälaaksoon AC Kajaanin vieraaksi. Jälleen melkoista sekoilupalloa. Gnistanissa viime kaudella pelannut Mikko ”Pitkä” Pitkänen siirsi kajaanilaiset johtoon mutta ottelun loppuhetkillä pääsi Huhtala tasoittamaan lukemat 1-1. Jobinpostia saatiinkin sitten luonnollisesti lasaretin puolelta kun Kauppilan kausi laitettiin pakettiin loukkaantumisen myötä.\nSitten olikin luvassa melkoinen ryöpytys Oulunkylässä kun KTP voitti maltillisesti 0-3 vaikka suurempaan selkäsaunaan olisikin ollut aihetta. Gnistan ei saanut yhtään mitään aikaiseksi ja ainoastaan Hakalan huipputorjunnat pitivät luvut edes jokseenkin siedettävinä.\nGnistanhenkisille tuttu hahmo Ben Kouyate saapui vahvistamaan keskikenttää heinäkuun loppupuolella. Ensin fiilikset olivat melko ristiriitaiset mutta lopulta kävikin ilmi että Benny olikin kehittynyt neljässä vuodessa kelpo pelimieheksi.\nSitten olikin luvassa reissu Suomen Kalkuttaan eli Poriin. Ottelu saikin Gnistanin osalta oikein kivan alun kun keltapaidat siirtyivät 0-1 johtoon. Mutta juhlahumu ei ollut ehtinyt laantuakaan kun MuSa tasoitti, meni ohi ja lopulta ei näkynyt edes perävalojakaan. 5-1 todella surullisen esityksen jälkeen ja nyt alkoi olla ilmassa erittäin huolestuttavia piirteitä. Taktillisesti oltiin jokaisessa ottelussa jäljessä ja eräänlainen anemia alkoi heijastua kentältä katsomoon. Jotain oli tapahduttava mutta mitä ja milloin, sen aika näyttäisi.\nSeuraavaksi olikin sitten luvassa eräänlainen vedenjakaja koko kaudelle. Vierasreissu Nottajoelle SJK:n junioreita vastaan. Tämä kuului niihin koitoksiin jotka vain piti voittaa mikäli uskallettaisiin edes haaveilla säilymisestä. Alku olikin erittäin hyvä. Gnistan siirtyi ottelun alussa jo 2-0 johtoon, hallitsi kenttätapahtumia ja melkein lisäsi johtonsa kolmeen maaliin mutta harmittavasti Wakui epäonnistui rangaistuspotkussa. Mutta mitä tapahtuikaan puoliajalla, se on jäänyt täydelliseksi mysteeriksi. Toisella puoliskolla Gnistan jäätyi täysin, SJK kavensi, tuli tasoihin eikä Gnistan päässyt oikeastaan kertaakaan edes puolen kentän yli. Ainoastaan seinäjokelaisten huonot viimeistelyt säästivät Gnistanin täydelliseltä nöyryytykseltä. Tämä oli se hetki joka katkaisi kamelin selän, nyt oli asioiden muututtava.\nSeuraavana päivänä tapahtuikin sitten se vääjäämätön, Nuccio ulos päävalmentajan tontilta. Joukkue oli ajautunut henkiseen takalukkoon ja jokainen takaiskumaali tappoi kerta toisensa jälkeen pienenkin orastavan taistelutahdon. Onneksi apu löytyi pikaisesti kun jo seuraavana päivänä portugalilainen Ricardo Duarte palkattiin päävalmentajaksi. Mieliala vaihtui heti odottavan positiiviseksi. Duarten johdolla hankittiinkin sitten kauden edetessä vahvistuksia varsinkin hyökkäyspelaamiseen, näistä parhaina esimerkkeinä brasilialaiset Morais ja Cae jotka osoittautuivatkin todellisiksi löydöiksi.\nMikkeliä vastaan ei vielä nähty Oulunkylän viheriöllä mitään kummempaa, olihan Duarte ollut remmissä vasta pari päivää. 0-1 vierailijoille.\nTammisaaressakin saatiin todeta vastustaja kovemmaksi, 2-1 ja tappion karvas kalkki alkoikin jo tulla tutuksi.\nSeuraavaksi MyPa kotona. Tämä kuului niihin pakkovoittomatseihin jotka piti vain hoitaa tavalla tai toisella. Ja eräänlaisella tavalla se voitto tulikin! Peli oli rikkonaista eikä kumpikaan joukkue loistanut. Gnistanin pelissä oli kuitenkin havaittavissa seitinohuita nyansseja Duarten tuomasta pelikirjasta mutta missään tapauksessa valmiista paketista ei ollut vielä kyse. 3-2 numeroin jäivät pisteet Oulunkylään ja kauden avausvoitto oli nähnyt päivänvalon. Ei se kaikkein kaunein esitys mutta näissä kinkereissä kaikki lasketaan.\nKokkola vieraissa, kiitos Miiga, 6-1 nenään ja hyvää yötä. Kotijoukkue rankaisi tappavalla tehokkuudella erikolistilanteista eikä Gnistanille jäänyt mitään saumaa.\nVepsu kotona. Gnistan esitti todella hyvää peliä aikaisempaan nähden ja nyt alkoi näkemään niitä nyanseja joita Duarte on tuonut tullessaan. Mutta kuitenkin se sama vanha Gnistan nosti päätään ja vastustaja pääsikin pariin otteeseen heiluttamaan maaliverkkoja puolustuksen totaaliuinahduksista. Kirvelevä kotitappio luvuin 1-2. Tämä vitutti ja rankasti.\nNyt alkoi näyttämään pahalta. Tippumisviivan yläpuolella majaileva Kajaani oli karannut jo yhdeksän pisteen päähän joka tarkoitti sitä että Gnistanin olisi voitettava 5-6 jäljellä olevista matseistaan mikäli mielivät olla mukana säilymiskeskusteluissa. Eikä se seuraava vastustaja ollut myöskään sieltä heikoimmasta päästä, Jaro vieraissa. Gnistan roikkui ottelussa hyvin mukana ja vaikka kotiyleisö huusikin ottelun lopussa käsivirhettä pääsi Cae sijoittamaan toistamiseen pallon ohi pietarsaarelaiskassarin. Pisteet tasattiin luvuin 2-2 ja Gnistanin henkireikä pysyi vielä avonaisena, jokseenkin tällä pistetahdilla se katoaisi olemattomiin.\nNyt olikin sitten luvassa todellinen kuolemanpeli kun Kajaani saapui vierailemaan Oulunkylään. Tappiolla Gnistanin kausi olisi ohi eikä tasapelilläkään hirveästi juhlittaisi. Kajaanilaisilla kaksi voittoa alla joten missään tapauksessa heitä ei saisi aliarvioida. Gnistan lähtikin valmiimpana otteluun ja kotijoukkueen puolustus nollasi kajaanilaisten yritykset kerta toisensa jälkeen. Ja kun vielä Kouyate onnistui ainoana maalinteossa jäivät pisteet Oulunkylään. Todella makea voitto!\nSitten tulikin harha-askel. 4-0 käkättimeen KTP:n vieraina eikä ottelusta jäänyt sen enempää kerrottavaa. Tasoero oli selkeä.\nNyt koitti kotimatsi MuSaa vastaan. Porilaiset olivat pelanneet odotuksiin nähden vahvan kauden ja nyt punnittaisiin Duarten pöytään tuoma anti.\nGnistan esittikin kauden tasapainoisimman ottelun voittaen lopulta melko selvin luvuin 3-1. Kaikilla osa-alueilla peli rullasi mallikkaasti eikä porilaisille jäänyt oikeastaan pahemmin nokkaan koputtamista. Nyt alkoi näkymään sitä hedelmää mitä oltiinkin odoteltu.\nTaas luvassa kuolemanpeli, SJK Akatemia kotona. Tahmeaa, tukkoista ja hikistä mutta lopulta voitto raavittiin. 2-1 ja kolme pistettä Oulunkylään. Ei se kaunein voitto mutta nyt ei tyylipisteitä kerätä.\nNeljä päivää tästä jolloin oli luvassa eräänlainen klassikkokohtaaminen kun eMPee ja Gnistan kohtasivat jälleen kerran toisensa Urskissa. Klassikoksi tämä kohtaaminen ei tosin noussut. eMPee lähti otteluun melko junnupainotteisella porukalla mutta se ei estänyt Gnistania unohtamasta jalkoja bussiin. Gnisulla oli paikkansa mutta puolustuspäässä tapahtuneet huolimattomuusvirheet kostautuivat pahemman kerran. eMPee rokotti kolmesti eikä Gnistan osunut maalitolppien väliin kuin kerran. Paska matsi.\nEIF himassa. Gnistan teki kaiken taas niin helvetin vaikeaksi itselleen. Ensin johtoon, sitten vastustaja tasoihin pilkusta. Sitten Gnistan kahden maalin johtoon ja kaveri kaventaa. Lopussa puntti tutisi oikein kunnolla kunnes yliajalla EIF:lle vapari boksin rajalta. Hirveältä näytti, veto etualakulmaan ja peli tasoihin. Niin tyypillistä Gnistania taas... Tuolloin vitutti melko rankasti.\nSeuraavaksi oli luvassa yksi kauden odotetuimmista reissuista kun Oulunkylän ylpeys matkasi Myllykoskelle. MyPan tippuminen oli sinettiä vaille valmis ja Gnistanin leirissä tiedettiin asetelma, vain voitto kelpaisi. Ottelu seurasi pitkälti laadittua käsikirjoitusta, tasoero näkyi ja Gnistan vei nimiinsä ottelun 2-4 voitolla. Harmittavasti Myllykosken reissut jäävät nyt vähäksi aikaa unholaan, todellinen futispaikkakunta.\nSarjassa oli enää kolme kierrosta jäljellä ja nyt vastaan asettui vahvasti suoran nousijan paikasta kamppaileva AC Oulu joka saapui kylään Oulunkylään. Gnistan taisteli hyvin mutta Oulu osoitti tasonsa ja vei pisteet mukanaan luvuin 1-2. Tasapeli olisi ollut kiva mutta sarjakärki oli tällä kertaa liian kova.\nVPS vieraissa. Mutta tällä kertaa järjestelyt olivatkin kaikkea muuta kuin normaalit. Koronapommi oli räjähtänyt Vaasassa ja ottelu päätettiin ensin pelata tyhjille katsomoille. VPS sai kuitenkin luvan pelata ottelun kymmenen katsojan edessä ja otteluliput huutokaupattaisiin. Tämäkös innosti gnisufani(t) ennenäkemättömään invaasioon sillä jopa 10% koko ottelun yleisökapasiteetista koostui gnisukannattajista. Tuttuun tyyliinsä Gnistan teki homman taas vaikeaksi itselleen, kymmenen minuuttia pelattu ja kahden maalin taka-ajoasemassa. Selkäranka ei kuitenkaan katkennut vaan keltapaidat raapivat itsensä vielä tasoihin, jopa kahdesti. Toisella puoliskolla käytiinkin sitten melkoista taistelua sydäninfarktia vastaan mutta Gnistan repi ja raastoi itselleen kahden maalin johdon joka lopulta kesti loppuun asti. Samanlaista kiimaa oltiin viimeksi koettu 15.10.2016 jolloin Gnistan nousi rankkukisan päätteeksi Ykköseen. Noin viiden tunnin kotimatka ei tuntunutkaan enää niin pahalta.\nTässä sitä nyt oltiin, päätöskierros. AC Kajaani oli yllättäen hävinnyt SJK Akatemialle 0-1 joka tarkoitti sitä että Gnistanilla oli kahden pisteen etumatka. Kajaani pelaisi vierasottelun KTP:ä vastaan joka kamppaili kiihkeästi suorasta nousupaikasta samalla kun Gnistan kohtaisi kotonaan KPV:n jonka kausi oli suurista odotuksista huolimatta mennyt täysin poskelleen. Vaikka odotettavissa olikin että KTP murskaisi Kajaanin niin oma tontti piti kuitenkin hoitaa kunnialla loppuun. Gnistan esittikin kauden parhaan esityksensä ehkä tärkeimpään paikkaan. Vierailijat olivat tulleet pelailemaan pelin pois alta mutta se ei vie mitään pois siltä tosiasialta että Gnistan oli päättänyt ratkaista säilymisensä itse. Samaan aikaan kun Gnistan takoi maaleja toisensa perään seurattiin Asiantuntijakatsomossa ehkäpä jo hieman huvittuneina kuinka Kotkassa kotijoukkue suli kuin jätskipuikko Saharan autiomaassa. Ehkäpä juuri tästä syystä tämä voitto tuntui aaaaahh entistä makeammalta. 5-0 ja juhlat voivat alkaa!\nKauden voikin jakaa ennen ja jälkeen Duarten palkkaamisen. Ensimmäisellä jaksolla kävi selväksi että virheitä oli tehty useammalla osa-alueella ja että ilman nopeita korjausliikkeitä kävisi huonosti. Oltiin Cupista ja harjoitusmatseista mitä mieltä tahansa mutta Gnistan ei onnistunut voittamaan yhtäkään ottelua liki seitsemään kuukauteen. Koko preseasonin ajan peli oli vähintäänkin sekavaa, jo tasapeleihin yltäminen oli työn ja tuskan takana jopa alustavasti heikompia vastustajia vastaan ja katsomoon asti huokui tahmea fiilis. Siinä missä edellisellä kaudella matto Ykköseen oli kutakuinkin levitetty täysin Gnistanille ja ottelut voitettiin yksi toisensa jälkeen pelaajiston laadun ja rutiinitason myötä, nyt paukut jäivät piippuun varsinkin taktillisella puolella. Välillä tulikin deja vu -fiilis alkukauteen 2017 jolloin vastustajat lukivat Gnistanin peliä kuin avointa kirjaa ja napsivat helppoja voittoja pelkästään taktiseella kypsyydellään.\nToinen asia oli pelaajamateriaali. Kärjestä lähti Sihvola, Mustonen ja Kibona jotka vastasivat (Kakkosessa) kutakuinkin kaikista Gnistanin maaleista. Kauteen lähdettiin parivaljakolla Akbar-Huhtala joista toinen lainattiin lopulta Jazziin ja toinen löysi paikkansa laitalinkkinä jossa menestyi piikkipaikkaa paremmin. Hiedan, Kauppilan, Ahosen ja Liikosen loukkaantumiset olivat takaiskuja mutta jopa ennen näitä tökki yhteispeli pahemman kerran. Perovuo ja Wakui eivät löytäneet alkukaudesta toisiaan ollenkaan ja keskikentän pohja olikin täyden anarkian vallassa kun nämä kaksi huseerasivat kentällä samaan aikaan. Hakalan otteet maalilla olivatkin ylivoimaisesti parasta mitä saimme tuolloin todistaa Gnistanilta. Muutoin kaikki vaikutti korkeintaan puolivalmiilta.\nDuarten pikaisen tulon myötä hommasta alkoi heijastua järjestelmällisyys ja eräänlainen aikataulu pelitavan sisäistämiselle ja sitä myötä kelkan kääntymiselle. Kahdessa ensimmäisessä ottelussa ei vielä nähty toivottua tulosta sillä uusi päävalmentaja oli ollut puikoissa vasta viikon mutta kahden viikon jälkeisessä MyPa-matsissa alettiin jo näkemään pienenpieniä vivahteita tulevasta vaikka peli itsessään olikin suuressa kuvassa vielä sekavaa. Kokkolassa kotijoukkue ratkaisi ottelun alussa erikoistilanteista ja VPS kotona kaatui oman puolustuspään yksittäisiin mokiin mutta se mikä käänsi lopulta kelkan oli Jaro away. Gnistan taisteli ennakkoon ylivoimaista vastustajaa vastaan, pystyi rakentamaan myös omaa peliään ja raapi henkisesti erittäin arvokkaan vierastasurin mukaansa. Gnistan alkoi pelaamaan joukkueena ja mitä pidemmälle kausi meni sen synkronisoidumpaa yhteispeli oli.\nDuarten ajan pelaajavahvistukset osoittautuivat kultaakin kalliimmiksi jotka konkretisoituivat Moraisin ja Caen saapumiseen. Kun panokset kovenivat niin varsinkin nämä kaksi herraa nostivat tekemisen uudelle tasolle. Unohtamatta myös esim. Ilmari Hietaa joka palattuaan loukkaantumisesta valtasi takaisin laitapuolustajan tonttinsa kesken kauden hankitulta Subiratsilta ja pelasi loistavasti.\nMiten nyt sitten tästä eteenpäin? Duartella on tämän kauden soppari johon kuuluu vielä optio ensi kaudesta. Tavoite eli säilyminen saavutettiin, näytöt annettiin joten on sanomattakin selvää että jatko olisi enemmänkin kuin toivottavaa. Joukkueen rakentamisen suhteen Gnistanin on oltava valmiina jo hyvissä ajoin eikä turvautua jälleen kesken kauden tehtäviin hankintoihin jotka tällä kertaa osoittautuivat osumiksi. In memoriam 2018...\nSäilymisen myötä fiilikset ovat odottavaisen hyvät. Tämäkin kausi oli opettavainen, tosin nyt on entistä lujempi luotto siihen että näistä opeista otetaan lopulta opiksi. Kentällä ja varsinkin kentän ulkopuolella on tehty niin paljon arvokasta työtä vuosien aikana joka lopulta palkittiin Ykkösessä säilymisellä vaikka työn ja tuskan takana se olikin. Lähtökohdat ovat rutkasti otollisemmat tulevaisuutta ajatellen kuin vuosi sitten ja vaikka pandemian suhteen emme varmuudella tiedä, kuinka tulee käymään, olettakaamme, että kaikki käy hyvin.\nGnistanin pelaaja-arvostelut 2020\nLähes kaiken kokenut Psyko hyppäsi eläkkeeltä keltasinisen vuoristoradan kyytiin. Pelinohjaajana vertaansa vailla, jonka lisäksi olemus huokuu kokemuksen tuomaa preesensiä. Ikä vaikuttaa vääjäämättä reaktionopeuteen, joten juurikaan gamesavereita ei nähty. Turhan paljon kolisi omissa Psykon pelaamissa peleissä, mutta kokemuksensa ja johtajuutensa ansiosta oli tärkeä lenkki loppukauden selviämistaistelussa. Jatko täysi kysymysmerkki, riittääkö enää motivaatiota jatkoon?\nKolmas kausi Keltaisissa. Alkukaudella oli selkeä ykkönen ja useissa peleissä piti Kipinää pystyssä lähes yksinään vaikka paljon meni Aatullakin omiin. Toisin kuin Psykolla, huikeita torjuntoja nähtiin lähes pelissä kuin pelissä. Hyvät refleksit ja pelinlukutaito, mutta pelinohjauksessa ja oman alueen hallinnassa parannettavaa. Jossain vaiheessa puhuttiin jopa, että liigaseurojen scoutit olisivat olleet Aatun perässä, mutta Duarten tultua penkkiveikoksi jääminen muutti suunnitelmia. Taas vuoden vanhempi ja kokeneempi, joten miten olisi vielä vuosi Gnistanissa?\n#2 Manel Subirats\nElokuun hankinta täytti paikkansa vielä alkusyksystä tuomalla auttamattoman heppoiseen ja kapeaan puolustukseen Ykkösen tason kovuutta ja rutiinia. Hiedan kuntouduttua tipahti penkkiveikoksi ja viimeinen niitti Duartelle taisi olla SJK Akatemiaa vastaan tapahtunut spedeily, jossa lahjoitti vastustajalle pilkun täysin turhalla rikkeellään. Debyytissään spedeili samaa joukkuetta vastaan lähes identtisellä tavalla, joka tekee syyskuun suoritteesta aika uskomattoman. Jatko epätodennäköinen, eiköhän Manel häippäse isiensä maille...\nKake, tuo kannattajien lemmikki, kaivettiin talvella jostain naftaliinista takaisin Kipinän topparikalustoon. Yli vuoden pelaamattomuuden jälkeen rutinoitunut Kaukomaa pääsi mukaan jopa yllättävän vaivattomasti, mutta mm. loukkaantumisherkkyyden vuoksi pelit jäivät kaudella lopulta aika vähiin. Syyskuun alussa sopimus purettiin yhteisymmärryksessä ja loppukaudella Kake dominoi Valtin riveissä Kolmosen kenttiä.\nKapteeni johti joukkoja edestä. Ei mikään taitoniekka, mutta ne oikea-aikaiset riistot... Pauli on lähes jokaisella osa-alueella riittävän hyvä Ykköseen ja todella tasainen suorittaja. Voisi huipputopparin rinnalla olla vielä paljon nähtyäkin parempi, mutta kauden peliminuutit kertoo omaa kieltään Paulin merkityksestä Gnistanille. Jatkosopimus olisi kultaakin kalliimpi.\n#16 Hassan Sesay\nNimimerkki straiterin suuresti fanittama "Sesseli" oli turhan paljon loukkaantuneena, koska kyseessä oli ehdoton vahvistus aina pelikunnossa ollessaan. Potkutekniikkansa ansiosta parhaimmillaan erikoistilanteissa, mutta kokonaistasoltaan ihan puhtaasti Ykkösen tason kaveri. Ehdottomasti jatkoon, sillä aineksia olla ensi kauden kulmakiviä (toivon mukaan) Duarten palapelissä.\nIhan huikean kova jätkä. Harmillisesti sarja-avauksessa tulleen loukkaantumisen vuoksi oli sivussa syyskuulle saakka, mutta paluun jälkeiset peliminuutit kertovat kaiken Hiedan merkityksestä Gnistanille. Pieni, vikkelä ja taitava Ile tuki erinomaisesti hyökkäyksiä laidallaan luoden nousuillaan samalla uhkaa vastustajan puolustukselle. Syrjäytti kokeneen Manelin penkkiveikoksi ja ihan ansaitusti. Edelleen puutteita alaspäin pelaamisessa osittain hennon vartensa vuoksi, mutta kehittyy jatkuvasti ja tulevaisuus on Veikkausliigassa. Toivon mukaan saataisiin nähdä Ileä vielä ensi kauden ajan...\n#27 Cherif Ndiaye\nSheriffi, oman elämänsä Usain Bolt. Pitkillä jaloillaan joukkueen nopein ja rajaton itseluottamus. Dr. Jekyll & Mr. Hyde. Jos keskittyy olennaiseen, on ihan pesunkestävä Ykkösen toppari, mutta ne koko kentän sooloyritykset ja leppoisat sunnuntaihölkkäilyt omalle tontilleen pallonmenetyksen jälkeen... Varmasti osittain tämän kurittomuuden takia Sheriffi ei loppukaudesta ollut enää avauksen toppareita, mutta vietti osan aikaa myös lasaretissa erinäisten pikkuvammojen vuoksi.Jatko Kipinässä täysi kysymysmerkki etenkin Duarten jatkaessa.\n#28 Elijah Akin\nAi niin, tämäkin pelasi meillä. Elokuinen täsmähankinta MuSasta, joka ei kuulemma mahtunut 2019 Kakkosen nippuun. Sai vastuuta alkuun reippaasti, mutta tippui kokoonpanosta varsin nopeasti. Loppukauden status: Transfer listed.\nNuccion aikana isommassa roolissa, mutta Duarten aikana tippui rotaatioon.\nOmimmillaan oikealla laidalla, mutta Duarten aikana peluutettiin jopa kärjessä ilmeisesti pääpelivoiman haku ajatuksena. Alkukauden ahdingon keskellä tuntui, että oli yksi niistä harvoista, joiden kovuus riitti Ykkösen tasolla. Tuntui hieman etsiskelevän rooliaan joukkueessa Duarten aikana, joten lähteekö hakemaan isompaa roolia muualta esim. PK-35:sta?\n#33 Oumaro Coulibaly\nSe parempi Coulibaly, köyhän miehen versio höntsää jossain Italiassa. Iso rohjo, joka saavuttuaan näytti täyttävän vahvistuksen kriteerit, tekipä jopa maalinkin MYPA:n verkkoon. Sitten tapahtui jotain, koska peliaika väheni lopulta aika minimiin eikä ihan yltänyt muiden pelipaikkojen täsmähakujen tasolle...\n#37 Bangaly Kouyaté\nKauden yllättäjä. Jo alkukesästä lähtien joukkueen kanssa treenailleeseen "Beniin" kohdistui etukäteen epäilyksiä, koska vielä kaudella 2016 Kouyatésta oli lähinnä rotaatiotason pelaajaksi Kakkosen nousijajoukkueessa. Edelleen suuria puutteita teknisellä puolella, mutta noudatti pelitapaa kurinalaisesti eikä yritä yhtään enempää kuin osaa. Duarte istutti Benin jopa hetkeksi keskikentän keskustaan, jossa hoiti rikkovan roolinsa vallan mainiosti. Teki kaiken lisäksi jopa kolme maalia, joka on Kouyatén kaltaiselle puolustavan roolin pelaajalle kova suoritus. Duarten jatkaessa jatkodiili todennäköinen.\nYksi vähän kyseenalainen jatkaja viime kaudelle. Ykkösen tasolla selviytymässä, koska kovuus eikä kokonaistaso ollut ainakaan vielä riittävä. Siirtyikin vähin äänin PK-35:n riveihin oltuaan ensin kuukauden päivät pois kokoonpanosta ilmeisesti loukkaantumisten vuoksi.\n#11 Kasperi Liikonen\nPiti olla profiilipelaaja, mutta polvivamma siirsi kaverin vemppamuodon puolelle jo alkukaudesta. Ehti tehdä yhden maalin ja esittää ihan mukiinmeneviä otteita ennen loukkaantumistaan. Jatko täysi kysymysmerkki.\n#13 Matias Ambasciano\nGnistanin juniorikatraan lupaavin sai jonkin verran vastuuta Ykkösessä, mutta loppukauden säilymistaistelussa ei nuorukaisen nimeä paljon kokoonpanossa enää näkynyt. Pienestä roolistaan huolimatta otteet olivat paikoitellen ihan lupaavia, joten olisiko ensi kauden optiolla joukkueessa jatkavasta lupauksesta jo ihan runkopelaajaksi?\nTulevaisuuden nimi treenaili joukkueen kanssa alkukesän, mutta pääsi tositoimiin vasta heinäkuun lopulla. Pääsi debyytissään jopa maalin makuun, mutta se jäi ikävästi MuSalle kärsityn murskatappion varjoon. Vielä aika raakile Ykkösen tasolle, joten peliaika jäi lopulta aika vähiin. Gnistan lunastanee sopimukseen merkatun option ensi kaudesta, ainesta runkopelaajaksi?\n#15 Nnaemeka Anyamele\nLoppukauden nousukiidon tärkeimpiä palasia. Kullanarvoinen erityisesti monipuolisuutensa vuoksi: Pystyy pelaamaan molemmilla laidoilla, linkkinä tai laitapakkina. Kohtuu nopeana ja taitavana pelaajana pystyy murtautumisiin laidalla, jonka vuoksi iso rooli Duarten systeemissä oli täysin ansaittu. Lisäksi erikoistilanteissa hyvä. Jatkoon kiitos!\nKaija jr. jäi jokseenkin marginaalirooliin Gnistanin kuluneen kauden joukkueessa, koska osoittautui vielä varsin raakileeksi Ykkösen tasolla. Siirtyi elokuussa lainalle PKKU:n, jossa pääsi mukavasti pelaamaan. Sopimus sisältää option myös ensi kaudesta, joka todennäköisesti käytetään. Joko löytyisi tarpeeksi papua taistelemaan pelipaikasta Ykkösen tasolla?\nValmantajien luottoratsu ei useimmiten ole avauksen kamaa, mutta mahtuu kokoonpanoon lähes poikkeuksetta. Monipuolinen, mutta Nuccion aikana oli paikoitellen eksyksissä laitapakin tai keskikentän keskustan tontilla... Ykkösen tasolla varsin keskinkertainen, joka harvemmin mitään taikatemppuja kentällä tekee. Tasaisen varma suorittaja, jonka voi aina laittaa kehiin luottaen Saloumin hoitavan oman ruutunsa.\nSuomen kentillä hienon uran tehneeseen konkariin kohdistui ennen kauden alkua kovia odotuksia eikä ihan parasta Perovuota todellakaan nähty. Alkukaudesta yhteistyö Wakuin kanssa ei toiminut edes vähää alusta, koska kummastakaan ei ollut riittävän laadukkaaksi keskikentän rytmittäjäksi. Perovuonkin otteet paranivat Jaman otettua keskikentän moottorin roolin itselleen. Loppukausi meni hieman pipariksi loukkaantumisten vuoksi, joten hieman valju maku jäi Perovuon kaudesta kokonaisuutena. Jatko täysi kysymysmerkki, vieläkö riittää motivaatio Ykköseen?\nKolmannen kauden Kipinäsoturi sai Nuccion aikana mukavasti vastuuta joutuen pelaamaan 90 minuuttia jopa vasempana laitapakkina Porin heinäkuisessa selkäsaunassa... Duarten saavuttua ja vahvistamistalkoiden alettua lähti PKKU:n lainalle hakemaan peliaikaa. Sopimus Gnistaniin kattoi ainoastaan tämän kauden. Iso kysymys kuuluu, riittääkö kunnianhimoa lähteä taistelemaan paikastaan Ykkösessä?\nEpäonnen soturille taas turhan rikkonainen kausi loukkaantumisten vuoksi. Alkukaudesta sai mukavasti peliaikaa, mutta pikkukolhujen vuoksi oli alkukierroksien jälkeen toistuvasti sivussa kokoonpanosta. Sai kuitenkin maalihanat auki MYPA:a vastaan, mutta elokuun lopussa tullut isompi jalkavamma päätti sitten kauden lopullisesti. Ehjänä pysyessään olisi varmasti hyvin käyttökelpoinen palanen Duarten systeemissä, mutta vieläkö jaksaa kuntouttaa itsensä Ykkösen rumbaan?\n#25 Albin Mehmeti\nLupaava keskikenttäpelaaja pääsi viimein tositoimiin pelilupasekoiluiden ollessa historiaa. Oli pitkään sivussa loukkaantumisen vuoksi, mutta syyskuussa Duarte osoitti luottamusta lupauksen kykyihin iskemällä kaverin askiin jopa KTP:n luunkovaa keskikentän keskustaa vastaan. Todennäköisesti Albinin sopimukseen sisältyvä ensi kauden optio tullaan lunastamaan.\n#30 Omar Jama\nOmar lunasti häneen kohdistuneet odotukset saatellen Gnistanin parempaan Jamaan... No joo, kyllä kaveri teki sen ihan kirjaimellisistikin, sillä niin merkittävä roolissa tämä elokuun alussa remmiin hankittu keskikentän herra ja hidalgo oli. Köyhän miehen N'Golo Kanté rytmitti keskikentän peliä jakaen pelistä toiseen mainioita murtavia syöttöjä. Tuli ihan vanhat, hyvät ajat ja maestro Uusitalo mieleen noin 10 vuoden takaa. Jatkosopimus? Kyllä kiitos!\n#40 Miika Kauppila\nLiikosen tavoin ihan lupaavasti alkanut kausi meni pipariksi heti alussa Kajaanissa tulleen polvivamman päättäessä kauden. Kaverissa olisi ainesta vaikka mihin, joten ei auta kuin toivoa, ettei loukkaantuminen tehnyt liikaa hallaa kehitykselle. Mehmetin tavoin jatkanee Kipinässä ensi kauden option lunastuksen myötä.\nKauden suurin muodonmuutos. Alkukauden hitaasta ja arasta hiirestä kehittyi kauden mittaan huikea keskikentän väsymätön työjuhta. Perovuon tapaan myös Toshin peli sai uuden virtapiikin Jaman hankinnan jälkeen, koska konkarin ei tarvinnut enää kantaa niin suurta vastuuta pallollisesta pelistä vaan sai vapaamman ja hyökkäävämmän roolin. Teki tuttuun tyyliinsä duunia laajalla säteellä, jonka lisäksi alkoi loppukaudesta osua tolppien väliin lähes hämmentävällä tehokkuudella. Teräskunnossa ja haikailee UCL-finaaliin, joten ei kai sitä uraa vielä voi lopettaa?\n#97 Lucas Morais\nElokuun jackpot-hankinta oli vielä Kokkolassa ihan pihalla, mutta jo seuraavissa peleissä alkoi näkyä viitteitä tulevasta. Osoittautui lopulta todelliseksi kultakimpaleeksi: Kuusi maalia ja neljä maalisyöttöä puhuvat omaa kieltään brassin arvosta Gnistanille loppukaudella. Toi Gnistaniin juuri sitä alkukaudesta kaivattua talenttia ja kaiken lisäksi Duarte onnistui Luquinhasin roolittamisessa täysin nappiin. Jatkakaamme haaveilua jatkosopimuksesta.\n"Matinkylän Zlatan" liittyi Kipinään kotiavauksen aattona selätettyään muutaman vuoden vammakierteen. Ehti pelata muutaman pelin, kunnes loukkaantui uudelleen. Osa kannattajista luuli Maskin pelien olevan lopullisesti pelatut, mutta teki yllättävän paluun kauden loppusuoralla. Osoitti taistelijan luonteen lisäksi myös maalintekijän taitojen olevan tallella iskien kaksi osumaa kauden päätöspeleissä. Jatkon suhteen avainkysymys kuuluu, että riittääkö Gnistanin johdossa usko Maskin kasassa pysymiseen?\nAloitti jo viidennen kautensa Gnistan nutussa, mutta päätti kauden lainalla Jazzin paidassa. Ei päässyt Gnistanissa missään vaiheessa kauden 2017 tasolleen, vaikka sai Nuccion aikana vastuuta verrattain paljon. Douglasin saavuttua ei Abulle enää paikkaa Duarten systeemistä löytynyt, joten lainasiirto oli kaikkien kannalta paras ratkaisu. Oikealla roolituksella ja hyvällä itseluottamuksella ensi kaudella Gnistanissa jatkavasta Akbarista voidaan saada vielä paljon irti. Mutta riittääkö nöyryys, jos joutuu soittamaan ns. kakkosviulua?\n#10 Tuukka Kurki\nItä-Suomen kierrokseltaan takaisin PK-seudulle saapunut Kurki jäi aika marginaalirooliin Gnistanissa, vaikka peliesityksien perusteella olisi ansainnutkin jopa enemmän peliaikaa. Oli aina kentälle päästyään energinen ja hyökkäyssuuntaan vaarallisen oloinen, mutta ilmeisesti kuntopohja ei PEPO-visiitin jälkeen ollut paras mahdollinen. Päällimmäinen muisto Kurjen visiitistä Gnistanissa oli KPV-perseraiskauksen viimeistellyt osuma kauden päätösottelussa, joka sai kannattajat lopullisesti hurmion valtaan. Jatkokuviot täysi kysymysmerkki.\nHyökkäyksen suoraviivainen luotijuna esitti lupaavia otteita jo pre-seasonilla, jonka vuoksi Huhtalaan kohdistui suuria odotuksia ennen kauden alkua. Iski "vain" kolme maalia, joka ei tehnyt oikeutta Huhtalan peliesityksille. Alkukaudesta kärsi ruokinnan puutteellisuudesta kun Huhtalan parasta ominaisuutta eli suoraviivaisuutta ei yksinkertaisesti saatu hyödynnettyä oikein millään tavalla. Haki rooliaan viimeisille kierroksille asti, kunnes Duarte keksi sijoittaa Huhtalan 4-3-3 muodostelman oikealle laidalle, jossa miehen räjähtävää suoraviivaisuutta saatiin ihastella enemmän kuin koko kaudella yhteensä. Jos jatkaa Keltaisessa ja laitetaan oikeaan rooliin niin jälki voi olla ensi kaudella tuhoisaa.\nSaapui helpottamaan Gnistanin hyökkääjäpulaa elokuussa. Muualla iskettyjen maalimäärien johdosta Douglasiin kohdistui kovia odotuksia, jotka hän myös täytti varsin kiitettävästi aavistuksen epätasaisista otteista huolimatta. Vähän laiskan ja löysän oloinsen viheltelijä, joka kuitenkin oli usein oikeassa paikassa oikeaan aikaan ja osui tolppien väliin tehokkaasti paikan saadessaan. Pelimiehen merkki. Merkittävä palanen loppukauden runkoa, joten jatkosopimus hyvin mahdollinen.\n« Viimeksi muokattu: 19.09.2021 klo 19:52:44 kirjoittanut Jack the Ripper »\nVastaus #1 : 28.11.2020 klo 13:52:13\nSäilymistä ei Gnistanin johtoportaassa kauaa ehditty maiskuttelemaan, koska ensi kautta alettiin rakentamaan heti marraskuun alusta alkaen. Pelaajien keskuudessa paljon suitsutusta osakseen saaneen Ricardo Duarten jatkaminen päävalmentajana oli erinomaisen tärkeä liike, sillä koko viime kauden tarina kehittyi pitkälti Duarten ympärille. Kotimaassaan Portugalissa jalkapallon tohtoriksi väitelleellä Duartella oli selkeä näkemys haluamastaan pelitavasta, jota alettiinkin ajamaan sisään joukkueeseen heti päivästä yksi alkaen. Tämän lisäksi joukkuetta alettiin muovaamaan Duarten haluamaan suuntaan, jonka myötä loppukaudesta joukkue näyttikin jo pesunkestävältä Ykkösen tason nipulta. Duarten jatkon myötä ensi kaudelle on siis olemassa varsin tukeva pohja, jota on vankistettu kiinnittämällä nippuun muutamia viime kaudella isossa roolissa olleita pelaajia sekä lahjakkaita nuoria pelaajia.\nGnistanin joukkueenrakennuksesta vastaavat ensi kaudellakin toimitusjohtaja Marko Kolsi ja manageri Antti Uusitalo yhteistyössä päävalmentaja Duarten kanssa. Joukkueenjohdon visiossa Gnistanista tullaan rakentamaan aiempaa ammattimaisempi ympäristö, jonka yhtenä tavoitteena on houkutella PK-seudun nuoria lahjakkuuksia Oulunkylään. Tämä visio tuonee oman mausteensa joukkueenrakennukseen, sillä joukkueeseen liittyvien pelaajien tulee olla valmiita harjoittelemaan aikaisempaa enemmän jopa keskellä päivää. Todennäköisesti visio tiputtaa pois muutamia viime kauden kokeneempia pelaajia, jotka eivät siviilitöiltään pysty sitoutumaan aiempaa ammattimaisempaan meininkiin. Oman haasteensa joukkueenrakennukseen tuo sekin, että tänä talvena pelaajamarkkinoilla operoi Gnistanin lisäksi myös Ykköseen nousseet PK-35 ja Klubi 04. Jälkimmäinen luottanee pitkälti Klubin omaan pelaajatuotantoon, mutta todennäköisesti joukkueensa aika lailla uusiksi laittava PK-35 tulee olemaan ihan varteenotettava uhka pelaajamarkkinoilla. Gnistanin tilanne on kuitenkin parempi kuin kilpailijoilla, koska Ogelissa on valmis aihio Ykkösen tasolla tarvittavasta laadusta ja Duarten jatkon myötä viime kauden avainhahmojen kiinnittäminen on helpompaa.\nYksi merkillepantava asia viime kauden joukkueessa oli runsas ulkomaalaisten määrä, joista vain osa oli selkeitä vahvistuksia. Tulevaisuudessa joukkueen soisi rakentuvan lahjakkaiden kotimaisten pelaajien varaan höystettynä muutamalla vahvistuksen kriteerit täyttävällä ulkomaalaisella pelimiehellä. Gnistanin omia kasvatteja ei edustuksessa viime vuosina juuri ole näkynyt, joten siinä olisi myös yksi haaste Gnistanin valmennukselle: Tulevaisuudessa olisi hyvä nähdä 1-2 Kipinän omaa kasvattia kokoonpanossa. Ykkönen on sarjana armottoman kova, mutta hyvin kasatussa joukkueessa ja hyvässä valmennuksessä myös omien kasvattien on mahdollista murtautua edustuksen kokoonpanoon. Muutaman viime kauden aikana Gnistanin joukkueen keski-ikä on ollut jokseenkin korkea, eikä veteraani-iän ylittäneiden pelaajien kiinnittäminen ole tulevaisuuden kannalta kovin kannattavaa toimintaa. Visio on kunnianhimoinen, mutta jos siitä maltetaan pitää kiinni vaikeuksienkin hetkellä niin ogelilaisen futiksen tulevaisuus näyttää valoisalta.\nKiukaansa jälleen toimintakuntoon viritellyt Palloliitto saunoi ARVOSTETUIMMAN alkulohkot joulun alla. Otteluohjelman ja muuta faktaa löydät tuttuun tapaan Gnistanin sivuilta: https://gnistan.fi/2020/12/suomen-cup-pyorahtaa-kayntiin-helmikuussa/\nYkkösestä putosivat viime kaudella AC Kajaani, SJK Akatemia ja MYPA, jonka lisäksi Veikkausliigaan nousivat AC Oulu ja KTP. Uusia tulokkaita ovat Kakkosesta nousseet PK-35, Klubi 04 ja JIPPO sekä Veikkausliigasta pudonneet RoPS ja TPS. Sarjaohjelmaa odotellessa mielenkiinnolla odotetaan etenkin Rovaniemen vieraspelin ajankohtaa, koska kannattajapiireissä vierasreissun toteuttaminen napapiirille on merkitty alusta alkaen kalentereihin paksulla tussilla. Oman mausteensa soppaan voi tuoda vielä HIFK:n mahdollinen poistuminen liigakartalta, jonka myötä TPS palaisi jälleen liigaan ja Kakkosesta nousisi näillä näkymin oululainen Hercules.\nOgeli's Barin nurkkapöydästä kuultujen huhujen mukaan ensi kauden olisi määrä startata huhtikuun puolivälin jälkeen ja päättyä lokakuun puolivälin tienoilla. Jos koronatilanne saadaan kuriin kevääksi, tullaan Ykkösessä pelaamaan päättyneellä kaudella pelaamatta jääneet ylä- ja alasarjat. Ensi kauden otteluohjelman pitäisi tulla julki tammi-helmikuun aikana, mutta koronapandemia saattaa tuoda oman mausteensa tähänkin soppaan, joten jäädään odottelemaan mitä tuleman pitää. Harvoin, jos koskaan, ensi kauden alkamisen kaukaisuus tuntuu yhtä hyvältä kuin nyt...\nGnistanin yleisö-keskiarvo oli koronarajoitusten sävyttämällä kaudella 555, joka oli lukemana ok olosuhteet huomioonottaen. Normaalioloissa aiempaa ammattimaisempi ja raikkaampi Gnistan vetänee Ogelin urheilupyhättöön huomattavasti paremmin yleisöä, joten ei auta kuin toivoa tilanteen parantuvan kevään aikana. Varmaa on kuitenkin, että maankuulu ylätasanteen asiantuntijakatsomo on voimissaan myös ensi kaudella. Kuluneella kaudella asiantuntijakatsomon kaiteen vierailevina tähtinä nähtiin mm. Anita Hirvonen sekä Siiri Angerkoski alias. Justiina Puupää, mitä saammekaan nähdä ensi kaudella? Ogelin Wembleylle imagollinen Hiljainen ja Pohdiskeleva tunnelma alkaa olla historiaa, sillä kaljatarjoilun saapuminen Kipinän ottelutapahtumiin oli melkoinen kuolinisku tällaiselle toiminnalle. Jos Gnistanin peli kulkee niin silloin asiantunteva oulunkyläläisyleisö toki edelleen osaa seurata peliä tyytyväisesti myhäillen, mutta heikot otteet usein johtavat alkoholin suurempaan kulutukseen ja siten äänentasojen vääjäämättömään nousemiseen. Asiantuntijakatsomossa voitiin ilahtuneena todeta olut-valikoiman laajentuneen viime kaudella: Aiemmin ainokaisena tarjolla olleen Olvin 0,5 tornin lisäksi saataville ovat saapuneet myös Eversti Sandelsin ja Karhun 0,5l tuotteet unohtamatta toki Gnistanin omaa Ipaa. Toiveissa olisi myös grillin ja bajamajan saaminen yläparvelle, joka etenkin normaaliolosuhteissa olisi nykytrendein ilmaistuna 5/5.\nGnistanin kausikorttimyynti on kokenut aikamoisen murroksen viime vuosina, sillä niin vaivattomaksi ja helpoksi homma on nykypäivänä tehty. Jokainen kausarinhaltija sai jo marraskuun aikana mahdollisuuden uusia kausikorttinsa vastaamalla myöntävästi Tiketiltä saamaansa tekstiviestiin. Nykyisin kausikortin ostajalle ei enää toimiteta erikseen uutta korttia vaan jo ennen viime kautta toimitettu kortti käy pääsylippuna myös ensi kaudella. Jos et vielä ole uusinut kausariasi tai et jostain syystä ole sellaista vielä hankkinut, voit ostaa tsetin tarjoushintaan TÄÄLTÄ. Tarjoushinta on voimassa 16.12. saakka, joten kannattaa toimia nyt!\nPäätetään stoori asianmukaisella tavalla:\n« Viimeksi muokattu: 13.01.2021 klo 19:57:57 kirjoittanut Jack the Ripper »\nVastaus #2 : 28.11.2020 klo 13:56:03\n« Viimeksi muokattu: 17.03.2021 klo 20:30:40 kirjoittanut Jack the Ripper »\nVastaus #3 : 28.11.2020 klo 23:55:14\nSuomen Cupiin 2021 lisävaloitusta täällä: https://www.palloliitto.fi/jalkapallouutiset/miesten-suomen-cupissa-2021-muutoksia-koronan-vuoksi-cupien-uudistaminen-edessa\nVastaus #4 : 29.11.2020 klo 11:14:39\nMahtavia nää eri joukkueitten yhteenvedot menneestä kaudesta ja uuden kauden avaukset, saa hyvän tiivistelmän eri seuroista. Tämäkin Gnistanin paketti viime kaudesta ja avaus tulevaan, yksi parhaimmista. Kiitos siitä uskollisille kannattajille!\nVastaus #5 : 29.11.2020 klo 11:42:35\nKoska alkaa talven treenimatsit jos Talicup alkaa vasta Helmikuussa, kausikortti ladattu ensi kaudelle...\nVastaus #6 : 29.11.2020 klo 12:01:15\nLainaus käyttäjältä: emilkostadinov - 29.11.2020 klo 11:42:35\nUrheilukadulta tihkuneiden tietojen mukaan Ykkönen alkaisi 17.4 mikäli kaikki menisi kuin elokuvissa. Mutta treenimatseista ei ole sitten mitään tietoa, kai tässä jokainen vetää viikko kerrallaan ja katotaan mihin homma kehittyy.\nVastaus #7 : 01.12.2020 klo 15:46:22\nMikäköhän on Aatun tilanne tämän jälkeen?\nVastaus #8 : 01.12.2020 klo 17:20:08\nLainaus käyttäjältä: Dagenham Dave - 01.12.2020 klo 15:46:22\nEli Psyko ei jatka ? Laittaako hanskat naulaan, vai siirtäisikö itsensä kolme kilometriä koilliseen ?\nHakalan osalta: Eikö hyvä joukkue tarvitse kaksi hyvää veskaria ?\nVastaus #9 : 01.12.2020 klo 17:30:32\nLainaus käyttäjältä: Hugh Jazz - 01.12.2020 klo 17:20:08\nNoin kehityksen kannalta ei varmaan kannata jäädä istumaan penkille.\nVastaus #10 : 01.12.2020 klo 17:50:59\nYhtään mistään mahdollisista jatkosopimuksista mitään tietämättä niin voisin kuvitella että Aatu vaihtaa maisemaa tämän johdosta. Nuoren ja äärimmäisen lupaavan kassarin on turha jäädä penkille istumaan varsinkin nyt kun Volotinen hankittiin selväksi ykköstorjujaksi. Muutenkin Aatu oli viime kauden parhaita pelaajia kunnes syystä tai toisesta siirrettiin täysin sivuun. Onko Volotinen parannus Aatuun nähden, mahdollisesti mutta nyt Aatu on saatava kehityksen kannalta hyvään organisaatioon pelaamaan isoja minuutteja. Taivas on kattona mikäli nyt tehdään oikeita siirtoja.\nPsykon soisi jatkavan. Pätevä kakkoskassari ja mentori Samulle.\nVastaus #11 : 01.12.2020 klo 18:00:04\nHakalalla on ominaisuuksia veskariksi mutta pituutta/kokoa ei ole riittävästi Aatulla eikä Alella näihin sarjoihin.\nVastaus #12 : 01.12.2020 klo 18:02:48\nLainaus käyttäjältä: emilkostadinov - 01.12.2020 klo 18:00:04\nAinoa heikkous. Jos olisi 10cm lisää pituutta niin olisi täydellinen.\nVastaus #13 : 01.12.2020 klo 18:42:45\nPituudesta se ei kiinni jää, kyllä se oli jotain muuta kun puutuu, kun jäi penkille viime kaudella. Tuolla maailmalla ja Suomessakin on pääsarjoja myöten lukuisia 1 vahteja joiden pituus on 182-184cm, tuohon huudeille Hakalakin menee. Kyllä ne oikein treenanneina pärjäävät hyvinkin isoissakin sarjoissa.\nVastaus #14 : 01.12.2020 klo 19:21:51\nLainaus käyttäjältä: FCEssi - 01.12.2020 klo 18:42:45\nPituudesta se ei kiinni jää, kyllä se oli jotain muuta kun puutuu, kun jäi penkille viime kaudella.\nKannattaa kuitenkin muistaa että kyseessä on juniori joka on saanut todella paljon vastuuta viime kausien aikana. Paineista johtuva henkinen väsymys saattaa yllättää pienessä hetkessä varsinkin kun muistaa missä tilanteessa Gnisu oli alkukauden.\nVastaus #15 : 01.12.2020 klo 19:50:01\nVerrattain pienen koon lisäksi Aatulla on parannettavaa pelinohjauksessa sekä oman alueen hallinnassa. Refleksit ja pelinlukeminen ovat jo ihan selkeää Ykkösen tasoa. Todennäköisesti Gnistan ainakin yrittää solmia diilin Aatun kanssa, mutta aika todennäköiseltähän se näyttää, että herra nostaa kytkintä. Toinen peräkkäinen kausi penkkiveikkona voisi olla aika tuhoisa isku nuorukaisen kehitykselle ja itseluottamuksellekin.\nVolotinen vaikuttaa kyllä hyvältä haulta kaikin puolin! Kovin pitkäaikaista ykkösveskaria Gnistan tuskin kaverista saa, sillä tavoitteet ovat varmasti Ykköstä korkeammalla. Tasokkaan ja motivoituneen ykkösveskarin Gnistan taisi kyllä nyt itselleen napata!\nVastaus #16 : 01.12.2020 klo 20:27:05\nEikö tämän Hakalan pitänyt mennä heittämällä liigaan?\nVastaus #17 : 01.12.2020 klo 23:26:10\nVähän kyllä tuntuu, että kun nyt hankittiin uusi kaveri selkeästi ykkösmaalivahdin asemaan niin heitettiin samalla Aatun kohdalla useamman vuoden työ hukkaan. Tosiaan heikkouksia on mutta niin on myöskin selkeitä vahvuuksia. Jostain syystä Duarte ei ilmeisesti näitä näe loppukauden penkityksen perusteella. Volotisen pitäisi toki kaiken järjen mukaan olla pätevä kassari Ykköseen, ei siinä mitään. Luotetaan nyt kuitenkin joukkueenjohdon näkemyksiin, kun tulosta tuli loppukaudesta.\nVastaus #18 : 02.12.2020 klo 00:13:26\nEi kai kipinässä tiedetä edes mv-valmentajaa tällä hetkellä. Jos ratkaisu on tommoinen laina valmentaja kuten oli edellis kauden loppu, ei ole kyllä eteen päin pyrkivien ja itseänsä kehittävien veskojen paikka. Tuolla leasing sopimuksella saadaan korkeintaan pidettyä taitoja yllä, sekin ehkä.\nVastaus #19 : 02.12.2020 klo 00:57:24\nLainaus käyttäjältä: FCEssi - 02.12.2020 klo 00:13:26\nEiköhän siihenkin tulossa kohennusta. Täytyy muistaa että Marzuoli lähti kesken kauden ja tuolloin ovat pätevät täyspäiväiset koutsit kortilla. Tämä "leasinkisopparivalmentaja" hoiti hommaa ne tarvittavat kuukaudet ja tällä hetkellä rakennetaan tulevaa ryhmitystä niin kentälle kuin myös valmennukseen.\n« Viimeksi muokattu: 02.12.2020 klo 00:59:48 kirjoittanut Trabantin vääntynyt mäntä »\nVastaus #20 : 02.12.2020 klo 01:08:20\nLainaus käyttäjältä: Trabantin vääntynyt mäntä - 02.12.2020 klo 00:57:24\nNäin varmaankin ja Volotisen kannalta olis toivottavaa, mutta HIFK:n laina mv-valmentajilla sitä mentiin ennen Marzuolia. Mutta kyllä Volotinen pienen riskin otti, kun kirjoitti sopimuksen tietämättä mv-valmentajaa kuka ja minkä tyyppinen tulee, jos Gnisulle oma tulee.\nVastaus #21 : 02.12.2020 klo 14:12:13\nLainaus käyttäjältä: FCEssi - 02.12.2020 klo 01:08:20\nTäytyy muistaa, että ennen Marzuolia elettiin HIFK-yhteistyön aikaa, jolloin Anttosen ja Pyhällön tehtävänä oli toimia sekä HIFK:n, että Gnistanin mv-koutseina. Nuo ajat ovat -luojan kiitos- kaukana menneisyydessä, josta kiitos kuuluu mitä ilmeisimmin uutta särmää organisaatioon tuoneelle Nucciolle. Kyllä Duarte tullee oman miehensä mv-koutsin pestiin tuomaan, jääkäämme odottamaan uutisia sikariportaan puolelta.\n« Viimeksi muokattu: 02.12.2020 klo 15:28:49 kirjoittanut Jack the Ripper »\nVastaus #22 : 04.12.2020 klo 17:58:59\nPauli Kuusijärvi jatkaa matkaansa Gnistanista PeeKoohon ja Ben Kouyatélle jatkosoppari.\nTämän lisäksi Aatu FC Lahden testeissä.\n« Viimeksi muokattu: 04.12.2020 klo 19:57:49 kirjoittanut Trabantin vääntynyt mäntä »\nVastaus #23 : 04.12.2020 klo 22:07:17\nAi niin, Benin jatkolle Mies nousi syksyllä ihan uudelle tasolle.\nVastaus #24 : 05.12.2020 klo 13:50:49\nVarsin oivallista kierrätystä. Varakkaampi seura hankkii tuoreempia täyspäiväisiä ammattipelaajia, ja PK-35 saa hyviä vanhempia pelimiehiä. Kumpikaan seura ei ole viime aikoina liikaa kunnostautunut pelaajakehityksessä pl. Jojo Muzinga ja Aatu Hakala, joten on ymmärrettävää että kummankin pitää olla ostolaidalla - sillä lompakolla kun kummallakin on. Potentiaaliset nuoret hakee sitten peliminuutteja muista pääkaupunkiseudun seuroista, kukin omalla tasollaan.\n« Viimeksi muokattu: 05.12.2020 klo 13:53:21 kirjoittanut Hugh Jazz »


AnnyandKarl XXX kameroita: Free sex chat & Live pornoesityksiä\nViimeisin kirjautuminen: 13.7.2020 13.54.30\nKlikkaamalla painiketta, tulee nostamaan AnnyandKarl mallin etusivun ensimmäiselle paikalle 60 sekunniksi. Tänä aikana mallin chat huone on paljon paremmin esillä ja uskomattoman suosittu! Ilmoitus toiminnastasi näkyy chatissa, ja se näkevät malli itse sekä muut chatin käyttäjät. AnnyandKarl arvostaa tätä elettä varmasti ja on mittaamattoman kiitollinen sinulle!\nProfiilin AnnyandKarl tärkeät tiedot\nHenkilön AnnyandKarl työskentelyajat


Vaihtoehtoinen musiikinhistoria | Taideyliopisto – Uniarts.fi\nKeskustelua tasa-arvosta käydään parhaillaan kiivaana taidemusiikin kentällä. Keskustelussa voimakkaimmin nousee esille tilastollinen jakatuminen kahden sukupuolen, naisen ja miehen, välillä. Näitä tilastoja voi tarkastella esimerkiksi uudesta kesäfestivaaleja koskevasta selvityksestä. Länsimainen taidemusiikki on perinteisesti koskettanut hyvin rajattuja ihmisryhmiä. Ehkä kysymys kuuluukin, haluammeko laajentaa tätä osallisuutta ja tuoda uudenlaisia ääniä kuuluviin.\nFeminismin neljännen aallon myötä huomio on siirtynyt perinteisestä mies-nais-jaottelusta kohti intersektionaalista tarkastelutapaa, jossa monien tekijöiden, kuten sukupuolen, iän, yhteiskuntaluokan tai etnisen taustan, katsotaan vaikuttavan samanaikaisesti yksilön identiteettiin ja asemoitumiseen yhteiskunnallisissa valtasuhteissa. Intersektionaalisen keskustelun avaaminen taidemusiikin puolelle olisi tosiaankin tarpeen, ettei kävisi niin, että korostamalla yhden ryhmän tasa-arvoa samalla tulemme syrjineeksi jotain toista marginaalista ryhmää tai henkilökohtaisten ominaisuuksien kokonaisuutta.\nOlen mukana Yhdenvertaisesti säveltäen –hankkeessa, jossa pyrimme avaamaan tasa-arvo- ja yhdenvertaisuuskysymyksiä sävellyspedagogiselta näkökulmalta. Millaisia asioita siirrämme eteenpäin säveltäjäsukupolvelta toiselle?\nYksi mahdollinen lähestymistapa on kääntää katse kriittisesti kohti omaa toimintaa niin muusikkona, säveltäjänä kuin pedagogina. Miten itse suhtaudun erilaisuuteen opetustilanteessa? Sisältävätkö omat puheeni ja eleeni sellaisia piilossa olevia elementtejä, jotka siirtyvät eteenpäin tiedostamattani? Yksi tällainen tiedostamaton toiminto, ei edes niin piilevä, on teosesimerkkien valinta. Usein opetustilanteessa tulee mieleen sävellyksiä ja säveltäjiä, jotka sopivat kyseiseen käsiteltävään aiheeseen. Nämä valmistelematta mieleen juolahtavat näytteet ovat lähes poikkeuksetta miesten säveltämiä. Ja taas olen välittänyt kivettynyttä kaanonia eteenpäin.\nYhdenvertaisesti säveltäen -hanke käynnistyi viime huhtikuussa Kallio-Kuninkalassa yhdessä Sibelius-Akatemian nuorisokoulutuksen sävellyskurssin kanssa. Viikonloppuna kokeilin tehdä jotain toisin ja pidin tunnin mittaisen esitysen otsikolla ”vaihtoehtoinen musiikin historia”. Puhuin aiheista joista en kovinkaan paljon tiedä, mutta siitä huolimatta haastoin itseni katsomaan taidemusiikin alan vallitsevaa konsensusta kolmesta erilaisesta tulokulmasta.\nAloitin esittelemällä englantilaisen vuonna 1858 syntyneen säveltäjän Ethel Smythin. Hän oli naisten äänioikeutta vaatinut sufragetti 1900-luvun alun Britanniassa.\n”Koska olen johtanut omia oopperoitani ja rakastan lammaskoiria; koska yleisesti pukeudun tweed-kankaaseen ja joskus talvisissa iltapäiväkonserteissa olen jopa johtanut sellaisessa asussa; koska olin militantti naisasianainen ja tartuin tilaisuuteen lyödä tahtia ”Naisten marssissa” hammasharjalla sellini ikkunasta Hollowayn vankilassa; koska olen kirjoittanut kirjoja, pitänyt puheita, ollut radio-ohjelmissa ja en aina ole varma onko hattuni suorassa: näistä ja yhtä olennaisista syistä, tietyllä tavalla, olen kuuluisa.” https://www.bristolsymphonyorchestra.com/single-post/2016/05/11/Composer-Dame-Ethel-Smyth\nEthel Smyth nousi meidän suomalaisten tietoisuuteen vuonna 2016, kun New Yorkin Metropolitan oopperassa esitettiin Kaija Saariahon teos Kaukainen rakkaus. Edellisen kerran siellä oli esitetty naisen säveltämä ooppera vuonna 1903. Tämä teos oli Smythin Der Wald – Metsä. Kantaesitys New Yorkissa oli taloudellisesti hitti, vuoden tuottavin produktio, ja aplodit olivat hurjat. Kuitenkin monet kriitikot olivat nihkeitä arvioissaan. Heidän mielestään teos oli liian ”lihaisa” naisen säveltämäksi.\nSmyth ei kritiikistä lannistunut vaan päinvastoin. Yksi hänen suurimmista motiiveistaan oli ajaa naisasiaa myös säveltäjän ammatissa. Hän halusi naisten ”kääntävän ajatuksensa suuriin ja vaikeisiin tehtäviin, ei vain halaillen rannikkoa pelokkaana lähtemään merelle”. 71 vuoden iässä Smyth rakastui Virginia Woolfiin, kuuroutui ja kuoli vuonna 1944.\nSeuraavaksi hyppäsinkin suffrageteista aivan eri aiheeseen, nimittäin tutkimaan meksikolaista barokkimusiikkia kolonisaation valossa. Espanjalaiset valtasivat Meksikon alueen alkuperäiskansoilta, kuten asteekeilta, 1500-luvun alussa. Tämä siirtomaavallan aika kesti 300 vuotta (1521-1821). Myös musiikilliset vaikutukset alkoivat heti siirtyä Espanjasta Meksikoon. Tuohon pitkään ajanjaksoon mahtuivat myöhäisrenessanssin, barokin ja klassismin tyylilliset piirteet. Ajatus siitä, että länsimainen taidemusiikki on yhtälailla ollut kolonialistinen ele ja vallankäytön muoto, eikä vain ilosanoma, joka saatetaan kaikkien tietoisuuteen, on mykistävä. Etnografisessa postkolonialistisessa musiikintutkimuksessa on tarkasteltu siirtomaavallan vaikutuksia ja purkautumista suhteessa musiikkiin. Tästä aiheesta ei ole kuitenkaan jostain syystä puhuttu taidemusiikin historian tunneilla. Ehkä sen voisi ottaa puheeksi.\nKolmas aiheeni käsitteli vammaisuutta säveltäjän työssä, aihetta, josta en myöskään ole kuullut puhuttavan omien musiikkiopintojeni aikana. Tämä on siinä mielessä kummallista, että Maailman terveysjärjestön arvion mukaan vuonna 2011 jopa 15% maailman väestöstä oli vammaisia. Kun aiheesta hakee tietoa erilaisin hakusanoin, törmää kuuluisien säveltäjien näön tai kuulon heikkenemiseen, mielenterveyden vaihteluihin ja jopa hulluuteen. Tosin monia diagnooseja on varmasti annettu jälkikäteen. Tämä nerojen mystifiointi ei kuitenkaan vielä tyydyttänyt minua, vaan jatkoin etsimistä ja löysin artikkelin, jossa käsitellään neurologi Oliver Sachsin ja säveltäjä Tobias Pickerin ystävyyttä. Pickerillä on diagnostisoitu Touretten syndrooma. Oliver Sachs luonnehtii haastattelussa Pickerin musiikkia ”erittäin vaihtelevaksi, jopa ajoittain myrskyisäksi” ja pohtii, onko tällä mielikuvituksen runsaudella jotain yhteyttä Touretten kanssa. Hän siteraa kirjassaan Musicophilia Pickerin toteamusta: "I live my life controlled by Tourette's. But I use music to control it.” (https://www.independent.co.uk/news/people/profiles/how-we-met-oliver-sacks-tobias-picker-2086659.html)\nOlisiko juuri tärkeää saada kaikki tämä kuuluviin – ja vielä paljon enemmän?


wampira: Elokuvien kommentit - Leffatykki\n05.05.2013 klo 22:06\nThe Truman Show on briljantti draamakomedia ja älykäs satiiri, joka herättää koko tunneskaalan. Jim Carrey Trumanina totisesti voittaa katsojan sympatiat puolelleen.\n03.04.2013 klo 00:52\n26.09.2010 klo 00:01\nKliseinen, ei-mitään-uutta-tuova mutta ihan(an) hömppä. Suosittelen tätä elokuvaa romanttiseen haaveiluun taipuville naishenkilöille sekä heidän fantasiamausteista epä-älykästä komediaa sietäville siipoilleen. Syyt ovat seuraavat:\n1) Hugh Jackman. Mieshän on aivan ihana ja kuin nakutettu rooliinsa hieman jäykähkönä, 1800-luvulta ponnahtaneena herrasmiehenä. Ladyt katsomossa voivat ihailla herran ulkoisia avuja (!), hurmaavaa aksenttia sekä sulavia eleitä, kun taas gentlemannit... no, vaikka sitten niitä toilailuja nykypäivän maailmassa.\n2) Meg Ryan. Henkilökohtaisesti minulle mitäänsanomaton näyttelijänä, mutta ehkä tässä sitten sitä silmäkarkkia miehenpuolille? Vaikka nyt on veitsen alla käynytkin.\n3) Wanhan ajan eleganssi. 1870-luvun itkettävän ihanat kermakakkupuvut turnyyreineen ja lavastus muutenkin ovat ensiluokkaisia. Unohtamatta tietenkään wienervalssia - tästä voisivat lukion vanhattanssijat ottaa mallia!\n4) Hauskat fantasiamausteet. Ainahan pikku aikahyppely avautuvien ja sulkeutuvien portaalien välillä piristää, vai mitä? Koska tulevaisuuden menneisyys on sama kuin menneisyyden tulevaisuus, vai miten se nyt menikään...\n5) Koska sanon niin. Liian vilkkaan mielikuvituksen omaavat kuitenkin voisivat yrittää ottaa leffan vähemmän vakavasti: eihän sitä koskaan tiedä, pääseekö sillalta hyppäämällä vierailemaan 1800-luvulle, mutta rohkenen epäillä.\n01.08.2010 klo 14:51\n*hakkaa päätään näppikseen*\n31.07.2010 klo 00:27\n31.07.2010 klo 00:17\n31.07.2010 klo 00:00\nKohtalaisen tylsä mutta kuitenkin "ihan kiva" lastenfilmi laukkaratsun urasta haaveilevasta seeprasta, joka tarvitsee omistajansa jockeyksi. Sitten onkin tie avoinna tähtiin. Pölöttävä pelikaani oli ärsyttävä hahmo ja suomenkielisistä dubbauksista suurin osa kuraa, mutta lopun laukkakilpailut hidastuksineen ja sydämenjyskytyksineen ihan jännä lisä. Tarina oli liian itsestäänselvä jopa 8- ja 9-vuotiaan koeyleisön mielestä.\n29.07.2010 klo 18:57\nLasken itseni "heppahulluksi": silti (tai ehkä jopa sen takia) mielestäni tämä oli äärimmäisen pitkäveteinen ja melko kliseinen ja tavanomainen sekä hyvin, hyvin epäkiinnostava. Tarina oli kuin suoraan Hevoshullu-lehden jatkosarjiksesta. Alkuhetket ja elokuvan maisemat olivat positiivisia seikkoja.\n26.07.2010 klo 15:03\nNäin tämän ensimmäisen kerran ilmestymisvuonna kakarana, ja pidin todella paljon. Ihana piirretty.\n01.07.2010 klo 00:42\nKakruna tätä kelattiin VHS:llä väsymättä edestakaisin ja naurettiin kyyneleet silmissä. Nyt vetistelen nostalgiasta: ah niitä aikoja...\nNo joo, hauska ja ihanan jouluhenkinen pätkä.\n01.07.2010 klo 00:07\n"Töpöjä litkoja" ja rumia rastafareja.\n18.06.2010 klo 21:33\nKolme tähteä upeista vaatteista, mahtavasta miljööstä sekä nostalgiasta.\n+ Puolikas tähti australialaisesta rugbyjoukkueesta.\n18.06.2010 klo 19:47\nElokuva oli visuaalisesti hieno, joskin verellä kuorrutettu elämys. Juonellisesti Apocalypto kuitenkin oli selkeä pettymys: alku oli vaikuttava ja nostatti odotuksia, mutta varsinkin loppupuolisko oli vain peräkkäin pistettyjä toinen toistaan karmeampia ja verisempiä (sekä puuduttavia) väkivallantekoja. Rudy Youngblood suurine kauriinsilmineen herätti kyllä sympatioita kotikatsomossa Jaguaarintassun roolissaan.\nOlin varmaankin liian väsynyt ja ajankohta liian myöhäinen, kun elokuva mielestäni luisui lopussa inasen tahattoman komiikan puolelle. Ei kai ole hyvä, jos dramaattiseksi ja karmaisevaksi tarkoitettu tehoste kirvoittaa katsojassa naurunpyrskähdyksen korniudellaan.\nLoistavat puitteet hyvälle elokuvaelämykselle oli, vaan toteutus ontui. Papukaijamerkki Gibsonille jälleen kerran siitä, että vaikka kyseessä onkin Hollywood-tuotanto, mayat eivät puhuneet englantia.\n17.06.2010 klo 11:53\nPetyin niin paljon siihen, ettei Voldemortin lapsuutta kuvattu enempää! Olisin halunnut nähdä esimerkiksi Vallun vanhemmat valkokankaalla... No, elokuvan kestolla on tietysti oltava joku raja. Toisaalta huispauskohtaukset ja varsinkin se lisätty peltokohtaus olivat turhia. Näiden sijaan esimerkiksi lopputaisteluun tai hautajaisiin olisi voitu myös panostaa...\nMutta yhtä kaikki, paras Potter-filmi tämä oli tähän asti. (Joskaan ei siihen niin hirveästi vaadita.) Synkänsävyiset miljööt, musiikki ja näyttelijäntyö olivat hienoa katseltavaa. Näyttelijöistä ainoastaan Radcliffe ei ollut terässä (tähänkin ollaan jo totuttu). Kirjan kiinnostavimmat hahmot, Kalkaros ja Malfoy, ovat saaneet alleen hyvät näyttelijät - Alan Rickman loistaa odotettavasti ja Tom Felton on positiivinen yllätys. Nyt Gambonin Dumbledorekin alkoi tuntua ihan kivalta.\nSuuri kiitos feeniksin ottamisesta mukaan loppuun. Kirjan sydäntäsärkevin kohta on feeniksin surulaulu tiluksilla, ja nyt sitä tunnelmaa saatiin hieman elokuvaankin.\n16.06.2010 klo 14:09\nLuulin nähneeni tämän jo niin monesti, etten enää pillittäisi lopussa...\n05.06.2010 klo 01:19\nUpea elokuva isolla E:llä. Auttaa ymmärtämään pienissä ja arkisissakin asioissa piilevää kauneutta. Sysimustaa huumoria ja mahtavia hahmoja onnistuneine roolisuorituksineen. Elokuva yllättää aina uudelleen ja pakottaa kohtaamaan yhteiskunnan tabuja "face to face". Tästä leffasta jää aina hyvä fiilis.\n03.06.2010 klo 18:29\n19.05.2010 klo 00:45\nEräänä päivänä minulle tuli järjettömät flashbackit kahdesta kanista, jotka taistelivat maakolossa veri lentäen. Minulla ei ollut minkäänlaista muistikuvaa mikä elokuva oli kyseessä. Menin Wikipediaan, pistin hakuun "rabbits movies" ja rupesin penkomaan. Aivan vahingossa sitten löysin elokuvan (+ kirjan ja tv-sarjan) Watership Down eli Ruohometsän kansa.\nMenin Youtubeen katsastamaan trailerin ja järkytyin pahemman kerran. Kohta, jossa kanin näyssä niitty valuu verta jysäytti tajuntaan sen ahdistuksen, mitä leffan näkeminen alle kouluikäisenä aiheutti. Veriset kohtaukset ja suorastaan psykedeeliset välähdykset todella nostivat niskakarvat pystyyn. Samaan aikaan nettikauppa mainostaa DVD:tä "jännittävänä ja koskettavana koko perheen elokuvana". Totta mooses.\nPitää tässä ehtiessä katsoa koko leffa uusiksi. Vaikuttaa varsin mielenkiintoiselta tapaukselta. Luullakseni en ole ainoa, jolle Ruohometsän kansa aiheutti jonkinasteiset traumat pienenä...\n16.05.2010 klo 11:27\nVäsyneessä mielentilassa tämä on kyllä mitä mainiointa viihdettä - nauroin kavereiden kanssa vedet silmissä kumiserpentiineille. Tarkoituksella niin huono että hyvä. Skeptikkojen taas kannattaa pysytellä kaukana...\n16.05.2010 klo 00:41\nDisneyn paras leffa, ei muuta sanottavaa.\n15.05.2010 klo 23:15\nPimeä, öinen metsä. Rikkumaton hiljaisuus: vain tuuli kahisuttaa hiljaa puiden lehtiä. Näennäisen idyllisestä näkymästä huolimatta tunnelma alkaa tiivistyä ja syke nousee. Onko puiden varjoissa jotain, ja jos on, mitä?\nShyamalanin Kylä on lajissaan oikein hyvä. Musiikki nostattaa ihon kananlihalle ja kaikki kohtaukset, varsinkin alussa, antavat katsojan omalle mielikuvitukselle juuri sopivasti tilaa - mikä on tuo outo uhka? Miksi punainen väri houkuttelee Niitä?\nKauhuahan tämä ei ole missään tapauksessa, vaan laadukasta trilleriaineksin varustettua draamaa. Musiikin ohella elokuvassa parasta on visuaalisuus. Värit ovat vahvoja ja punainen ja keltainen pääsevät hätkähdyttävästi oikeuksiinsa. Näyttelijät hoitavat hommansa oikein hyvin, varsinkin Adrien Brody hellyttävän (sekä kammottavan) jälkeenjääneenä miekkosena.\nTunnelman luominen on taitolaji, ja siinä Kylä onnistuu ensiluokkaisesti. Ensi näkemältä petyin inasen loppuratkaisuun, mutta näin tarkemmin mietittynä se oli vallan oiva ja rohkea, eikä sitä varmasti tullut ajatelleeksi etukäteen. Kun elokuvaa alkaa katsoa, kannattaa olla jo valmiiksi oikeanlaisessa mielentilassa: liian väsyneenä pelotteiksi tarkoitetut oliot saattavat muistuttaa jättimäisiä viittapäisiä siilin ja villisian risteyksiä ja aiheuttaa tahattomia naurunpyrskäyksiä. Mutta jos leffaa alkaa katsomaan heittäytyen ja avoimena, kyllä jännittää.\n06.05.2010 klo 21:40\nKaunis elokuva. Hienoa jälkeä.\nAiheena liippaa aika läheltä itseäni... Ei henkilökohtaisesti, mutta lähipiirissä. Tiedän mitä on, kun uskonto määrittää ihmisen identiteetin ja yhteisön omatunto on yksilön omatunto.\nEhkä juuri tuon takia herätti hieman ahdistaviakin tunteita. Muussa tapauksessa olisin varmaan pitänyt tätä tusinaleffana, mutta nyt... pidin tästä paljon. Jos pilkkua viilataan, nousee esiin muutamia, lähinnä opillisia pikkuvirheitä. No, tämä onkin nuorisokuvaus eikä uskontotunnin opetusvideo herätysliikkeestä.\nMinun puolestani näin herkullisesta aiheesta voisi tehdä enemmänkin leffoja. Mutta mitäköhän Karukoskelta seuraavaksi?\n11.03.2010 klo 23:51\nTämä elokuva ei kestä katsomista aivan samalla tavalla kuin ensimmäinen, mutta huono se ei missään tapauksessa ole. Uljas musiikki, efektit ja Karibianmeren mahtavat maisemat paikkaavat sopivasti juonen aukkoja. Mutta ensiluokkaisinta ovat näyttelijävalinnat, suurimmilta osin.\nJohnny Depp on velho mieheksi - varsinkin hienovaraisten eleiden näytteleminen on miekkosella hallussa. Jack - korjaan: CAPTAIN Jack varastaa huomion täysin heiluessaan ruudussa. Hänessä vain on se jokin, mikä puuttuu esimerkiksi Orlando Bloomilta, tuolta komeakasvoiselta tiki-puujumalalta, jonka jäykät repliikit nostavat myötähäpeän punan katsojan poskille. Bill Nighy on omalla tasollaan (kirjaimellisesti) sydämettömänä syvyyksien vahtikoirana Davy Jonesina, joskin Tom Hollander yltää kylmäsydämisenä lordi Cutler Beckettinä (hyvällä tavalla) vieläkin hyytävämpään suoritukseen. Keira Knightleystä ei ole mitään sanottavaa, mutta Jack Davenportin työskentelystä pidin: mielestäni hänestä saatiin näyttelijänä enemmän irti, kun hänestä tehtiin ex-kommodori ja katkera, kostoa janoava juopporenttu.\nTämä nyt oli tälläinen kohtalainen tekele, ei puoliksikaan niin hyvä kuin ensimmöinen, muuta ainakin puolet parempi kuin viimeinen, eli siis tällä hetkellä kolmas. Kauhulla neljättä osaa odotellen...\n06.02.2010 klo 00:57\n06.02.2010 klo 00:29\nKaunis ja koskettava puolipiirretty. Ilmeikkäät hevoset (johtuu kulmakarvoista, heh) ja musiikki toimii kivasti Spiritin sisäisenä äänenä.\n05.02.2010 klo 23:41\nPelottaako? Tekeekö mielesi polskia karkuun noilta kuolleilta, mustilta silmiltä ja veitsenteräviltä, välkkyviltä hammasriveiltä? Niin minunkin.\nVaikka olen nähnyt kaiken maailman kauhuleffat suolenpätkä-splattereista perinteisiin säikyttelyihin, tämä on ainoa leffa, jota katsellessa olen kiljunut ääneen. Uskomaton tunnusmusiikki yhdistettynä kameratyöskentelyyn ja painostavaan uhan tunteeseen rintalastassa tekee leffasta mahtavan elämyksen. Juoni on simppelin nerokas ja näyttelijäntyö laadukasta. Voiko klassikolta enempää pyytää?\nBtw, nähtyäni elokuvan ensimmäisen kerran 10-vuotiaana olen halunnut meribiologiksi. Ja haluan vieläkin.\n03.08.2009 klo 16:01\nInnostuin, kun näin päivän tv-tiedot: taas vampyyrielokuva! No, kun tämä elokuva sitten alkoi, huokaisin syvään. Heti ensiminuuteilla mielikuvitukseton vampyyrit vs. ihmissudet -asetelma ja puuduttava monen minuutin räiskintäkohtaus. Minua ottaa päähän se, kun vampyyreille annetaan konepistoolit kouriin, sillä kannatan vanhan koulukunnan vampyyrileffoja. Mikseivät ne hampaat vain voi riittää?! Ammu-väistä-hypi-kieri-pakene -kohtauksia tehdään jo muutenkin ihan tarpeeksi.... Huoh.\nKun tunnelma sitten pääsi vähän rauhoittumaan ja kamera pääsi vierailemaan vampyyrien omassa tukikohdassa, upeassa viktoriaanishenkisessä mutta silti niin modernissa kartanossa, kinnitin ensimmäistä kertaa huomiota mahtavaan visuaalisuuteen. Synkät goottipuitteet ja samanhenkiset asustukset tekivät vaikutuksen.\nEn ole koskaan pitänyt erityisesti Kate Beckinsalesta näyttelijänä, enkä tee sitä nytkään. Elokuvasta jäi käteen... öh, ei paljon mitään muuta kuin muistot upeasta visuaalisesta elämyksestä ja hienoinen pelko jatko-osasta/-osista.\n13.06.2009 klo 17:28\nJEE! Tästä tuli juuri niin sairas kuin pitikin! Oikeasti pelkäsin, että leffa olisi joku pikkulasten sokerilla ja suklaalla kuorrutettu karkkipäiväuni, mutta... vau. Depp ei taaskaan pettänyt, vaan oli ainoa ja oikea valinta mr. Wonkaksi. Koeyleisönä olivat myös 7- ja 8-vuotiaat tyttöset, jotka pitivät elokuvaa hassuna ja tylsänä, Bratzit kun uppoavat tuossa iässä paremmin. Burton-fanit, mm. minä, taas nauttivat todella paljon.\nVinksahtanutta, värikästä, päätöntä; nerokasta! Bravo!\nPS. Marilyn Manson olisi myös sopinut rooliin kuin voisilmä puuroon!\n13.06.2009 klo 16:59\nEnsinnäkin, jos ei oteta sitä seikkaa huomioon, että kirjoissa Lestatilla on valkoiset hiukset, mielestäni Townsend sopi rooliin erinomaisesti. Hän oikein henkii sitä turhamaisuutta ja tiettyä kypsymättömyyttä, jota Lestatilla on. Ja ne hienostuneet piirteet... Cruise oli sellainen kloppi (? :D) ulkonäöltään. Ei meidän kissa-Lestat, ei.\nElokuviinhan ei voi tunkea kaikkea sitä, mitä kirjoissa on. On hyvä, että käsikirjoitusta muokataan eikä kirjaa yritetä siirtää suoraan valkokankaalle. QOTD:ia oli fiksattu aika rankasti, ja ennemminkin voisi sanoa sen ainoastaan perustuvan Anne Ricen kirjoihin, ei olevan suora elokuvaversio. Aaliyah kyllä ylinäytteli roolinsa, ja hieman tökeröihin tehostekliseisiin yhdistettynä... hänen kohtauksensa olivat jokseenkin B-luokan tasoisia.\nKornin ja Mansonin musiikki toimivat leffassa hyvin! (Nimim. Itsekin Manson-fani...) Eikä se ole mitään ihme ''örinäheviä'', te jotka niin väitätte! ;D Korn soittaa nu-metallia ja Manson industrial metallia (paitsi viime aikoina, mutta se on jo toinen juttu).\nPositiivinen elokuvayllätys, jossa olisi ollut vielä parannettavaa, mutta oli myös paljon hyvää. Kiitän!


Rekisteriseloste | HelsinkiMissio\nRekisteri- ja tietosuojaselosteissa kerrotaan, miten asiakkaiden henkilötietoja käytetään ja kerätään. Seloste on tehty asiakkaiden turvaksi ja käsittelyn läpinäkyvyyden takaamiseksi ja se perustuu EU:n yleiseen tietosuoja-asetukseen (2016/679) ja Tietosuojalakiin 5.12.2018/1050.\nLaadittu 30.10.2015/Päivitetty 2.7.2021\nRekisteriseloste, Asiakas- ja sidosryhmärekisteri\nHelsinkimissio ry (HelsinkiMissio)\nOsoite: Albertinkatu 33, 00180 Helsinki\nPuhelin: 09 23120 200\nViestintäpäällikkö Kristiina Backberg\nHelsinkimissio ry:n ja sen tytäryhtiöiden asiakas- ja sidosryhmärekisteri.\nRekisterin käyttötarkoitus on Clara-toiminnanohjausjärjestelmään kirjattaviin henkilöihin liittyvien tietojen tallennus ja käsittely.\nJärjestelmään tallennettavia henkilöitä ovat esimerkiksi:\nammatillisen avun asiakkaat\nkuukausilahjoittajat ja muut säännölliset lahjoittajat\nResonaarin yhteistyökumppanit ja tahot, musiikkikoulun oppilaat ja oppilaiksi hakeneet sekä heidän yhteyshenkilönsä.\nsidosryhmät, sidosryhmien yhteyshenkilöt\nuutiskirjeen saajat ja tilaajat\nasiakas- ja lahjoittajatietojen oikean ja ajantasainen hallinnon ja ylläpidon mahdollistamiseen\neri kanavissa tapahtuvaan varainhankintaan ja suoramarkkinointiin\norganisaation oman toiminnan suunnitteluun, tilastointiin ja seurantaan.\nammatillisen avun asiakkailta kerättävän, asiakkaan hyvinvoinnin edistymistä mittaavan palauteen seuraamiseksi ja arvioimiseksi Open FIT sovelluksessa\nHelsinkimissio ry käyttää henkilötietojen käsittelytehtävien teknisessä ja käytännön toteutuksessa Helsinkimissio ry:n lukuun toimivia alihankkijoita.\nRekisteri voi sisältää muun muassa seuraavia tietoja henkilöistä (kuten ammatillisen avun ja vapaaehtoistoiminnan asiakkaat, vapaaehtoiset, sidosryhmät, sidosryhmien yhteyshenkilöt, lahjoittajat ja verkkokaupan asiakkaat):\ne-laskutusta koskevat yhteystiedot (kuukausilahjoittajat)\nmarkkinointiluvat ja kiellot, asiakasviestinnän kiellot\ntapahtumat ja niihin osallistuminen (esim. matkat tai seminaarit)?\ntarvittaessa perhekokoonpano ja elämäntilanne (töissä, työtön, opiskelija)\ntaustaselvityksissä esiin tulleet välttämättömät (terveyteen, hyvinvointiin, apuvälineiden käyttöön tai asumisolosuhteisiin) liittyvät tiedot\nhakemus-, haastattelu- ja koulutustiedot\nrekisteröitymistiedot kuten käyttäjätunnus, salasana tai muu mahdollinen yksilöivä tunnus\nyhteydenottojen historia (esim. puhelinsoitot ja tapaamiset)\nNuorten kriisipisteen ja Krisjouren för Ungan asiakkaista\netunimi (asiakkaan antama, anonyymi asiakas voi asioida salanimellä)\npuhelinnumero (vapaaehtoinen tieto, joka poistetaan asiakkuuden päättyessä)\nSenioripysäkin ja muun ammatillisen seniorityön asiakkaasta\nAamukorva-puhelinpalvelun ja muiden vastaavien puhelinpalveluiden puheluita ei tallenneta eikä puheluista tallenneta muitakaan henkilötietoja.\nTietolähteinä ovat henkilö itse sekä rekisterinpitäjän vapaaehtoistyön koordinointiin osallistuvat työntekijät. Ammatillisen avun tietolähteinä voivat olla myös muut mahdolliset hoitotahot tai viranomaiset, mikäli asiakas on antanut tähän luvan.\nHenkilöä koskevat tiedot saadaan säännönmukaisesti\nhenkilöltä itseltään tai kuten yllä kuvattu\nhenkilön tullessa rekisterinpitäjän tukijaksi, työntekijäksi, vapaaehtoistyöntekijäksi, tai osallistuessa sellaiseen toimintaan, jossa nimen ja yhteystietojen rekisteröinti on tarpeellista\nhenkilön ostaessa rekisterinpitäjän palveluja, esim. tuotteita tai koulutusta\nhenkilön osallistuessa kampanjoihin\nJos henkilö käyttää rekisterin ulkopuolista kolmannen tahon ylläpitämää palvelua rekisteröitymiseen ja/tai kirjautumiseen, ulkopuolisesta palvelusta voidaan kerätä kyseisen palvelun käyttöehtojen ja yksityisyydensuoja-asetusten mukaisesti saatavilla olevia henkilötietoja (kuten käyttäjätunnus ja sähköpostiosoite).\nHenkilötietoja voidaan kerätä, tallettaa ja päivittää myös osoite-, päivitys- tai muuta vastaavaa palvelua tarjoavilta rekisterinpitäjiltä.\nTallennetut tiedot on rajoitettu ainoastaan rekisterinpitäjän omaan käyttöön eikä niitä luovuteta ulkopuolisille ilman henkilöiden lupaa. Helsinkimissio ry ei myy rekisterissään olevia henkilötietoja ulkopuolisille.\nRekisteriä säilytetään teknisin suojakeinoin suojatussa tietojärjestelmässä ja tietokannat sijaitsevat lukituissa ja vartioiduissa tiloissa.\nHenkilötietoja ovat oikeutettuja käsittelemään vain ne rekisterinpitäjän työntekijät, joilla työnsä puolesta on oikeus käsitellä henkilötietoja. Rekisteriä voi käyttää vain henkilökohtaisilla käyttäjätunnuksilla ja salasanoilla.\nHelsinkiMissiossa työntekijät allekirjoittavat salassapitosopimuksen.\nHenkilöllä on oikeus tarkistaa itseään koskevat tiedot. Tarkastuspyyntö lähetetään sähköpostitse: tietosuoja@helsinkimissio.fi. HelsinkiMissio vastaa tarkastuspyyntöön kohtuullisen ajan sisällä. Tiedot luovutetaan vain henkilölle, jonka tiedoista on tehty pyyntö. Pyynnön esittäjän on todistettava henkilöllisyytensä.\nTietojen antamisesta voidaan periä kohtuullinen korvaus, jos siitä, kun henkilö edellisen kerran sai rekisterin tiedot tarkistettavakseen, on kulunut vähemmän kuin yksi vuosi.\nRekisteröidyllä on oikeus pyytää korjausta häntä koskeviin tietoihin, jotka on tallennettu rekisteriin. Jos rekisteröidyissä tiedoissa on virheitä, rekisteröity voi esittää virheen korjaamista koskevan pyynnön sähköpostitse: tietosuoja@helsinkimissio.fi. HelsinkiMissio vastaa oikaisupyyntöön kohtuullisen ajan sisällä. Pyynnön esittäjän on todistettava henkilöllisyytensä.\nRekisteröidyllä on oikeus pyytää poistamaan häntä koskevat rekisteriin tallennetut tiedot. Poistopyyntö lähetetään sähköpostitse: tietosuoja@helsinkimissio.fi. HelsinkiMissio vastaa tarkastuspyyntöön kohtuullisen ajan sisällä. Pyynnön esittäjän on todistettava henkilöllisyytensä.\nOn huomattava, että kaikkia sopimukseen tai oikeutettuun etuun perustuneita tietoja ei voida heti poistaa esimerkiksi lakiin- ja säädöksiin perustuen. Poisto tehdään anonymisoimalla asiakkaan tiedot eli poistamalla tai salaamalla kaikki sellainen tieto, jonka perusteella asiakas voitaisiin tunnistaa.\nRekisteröidyllä on oikeus kieltää antamiensa tietojen käyttö suoramarkkinointiin tai muuhun sellaiseen tarkoitukseen, muuttaa tietojaan koskevaa suostumustaan, sekä muutoinkin turvautua tietosuoja-asetuksessa ja henkilötietolaissa turvattuihin oikeuksiinsa. Muutospyyntö lähetetään sähköpostitse: tietosuoja@helsinkimissio.fi. HelsinkiMissio vastaa pyyntöön kohtuullisen ajan sisällä. Pyynnön esittäjän on todistettava henkilöllisyytensä.\nHelsinkimissio ry säilyttää tietoja maksimissaan 5 vuotta tai kuten laki ja säädökset edellyttävät.\nPerustuu EU:n yleiseen tietosuoja-asetukseen (2016/679) ja Tietosuojalakiin 5.12.2018/1050\nLaadittu 30.10.2015. Päivitetty 2.7.2021\nPuhelin: 09 2528 2711\nHelsinkimissio ry:n ja sen tytäryhtiöiden suoramarkkinointirekisteri\nHenkilötietoja käytetään henkilötietolain- ja muun soveltuvan lainsäädännön mukaisesti Helsinkimissio ry:n suoramainontaan, etämyyntiin tai muuhun suoramarkkinointiin sekä mielipide- ja markkinatutkimukseen tai muihin näihin rinnastettaviin osoitteellisiin lähetyksiin myös sähköisiä välineitä käyttäen mikäli rekisteröity on antanut sähköisen suoramarkkinointiluvan.\nRekisteri voi sisältää muun muassa seuraavia tietoja (esimerkiksi sidosryhmien yhteyshenkilöt, lahjoittajat ja verkkokaupan asiakkaat):\nsähköpostiosoite ja muut tarpeelliset yhteystiedot\ntiedot markkinointikielloista ja suostumuksista\nHenkilötietoja kerätään rekisteröidyltä itseltään eri yhteyksissä ja kanavissa kuten kampanjoiden ja vetoomusten yhteydessä. Henkilötietoja voidaan kerätä henkilötietolain puitteissa myös Helsinkimissio ry:n muista henkilörekistereistä, väestörekisteristä tai muista vastaavista rekistereistä.\nKäytämme sivustollamme evästeitä ja muita vastaavia tekniikoita. Eväste on pieni tekstitiedosto, jonka selain tallentaa käyttäjän päätelaitteelle. Evästeet sisältävät nimettömän, yksilöllisen tunnisteen, jonka avulla voimme tunnistaa ja laskea sivustollamme vierailevat selaimet.\nEvästeiden avulla analysoimme ja kehitämme verkkosivujamme käyttäjäystävällisemmiksi. Hyödynnämme evästeitä kävijämäärien tilastollisessa seurannassa sekä mainonnan tehon mittaamisessa.\nEvästeet tai muut tekniikat eivät vahingoita käyttäjän päätelaitetta tai tiedostoja. Evästeitä ei voi hyödyntää ohjelmien käyttämiseen tai haittaohjelmien levittämiseen. Evästetunnistuksessa ei voida yhdistää eikä pyritä yhdistämään tietoja sivuston käyttäjän mihinkään henkilö- tai yhteystietoihin. Evästeet eivät myöskään mahdollista käyttäjän päätelaitteen tallennuslaitteen kuten kovalevyn tietojen tarkastelua tai kopioimista.\nHelsinkimissio ry voi siirtää henkilötietolain puitteissa rekisterin sisältämiä tietoja suoramarkkinointirekisteriinsä asiakkuuden ja asiallisen yhteyden päättymisen jälkeen.\nHelsinkiMissiossa jokainen työntekijä on allekirjoittanut salassapitosopimuksen.


TPS maksoi kalavelat | Jääkiekko | Iltalehti.fi\nTPS maksoi kalavelat\nTiistai 24.10.2006 klo 21.20\nTPS:llä oli SM-liigassa velanmaksun paikka, kun JYP vieraili Turussa.\nJyväkylässä turkulaisia oli kylvetetty 6-2-numeroin, mutta nyt TPS maksoi velat 4-1. Ottelu oli kuitenkin tasaväkisempi, mitä luvut kertovat.\nKummallakin joukkueella oli pelissä kovaa yritystä, mutta rentous otteista puuttui. Avoimiin maalintekopaikkoihin ei helpolla päästy, sillä molemmat pelasivat puolustuspelinsä hyvin. Lisäksi Jani Hurme TPS:n maalissa ja Sinuhe Wallinheimo JYPin maalissa osoittivat olevansa maan parhaimmistoa.\n"Välillä on mukava voittaa huonolla pelillä"\n- Pelimme oli aika nihkeää, mutta on se välillä mukavaa voittaa huonolla pelillä, kun tappioita on tullut hyvällä esityksellä, totesi TPS:n valmentaja Hannu Jortikka. Hänen mielestään TPS antoi JYPin liian helpolla pelata omaa peliään.\nJYPin käskijä Matti Alatalo manaili, että voittamisen kynnys on heillä kasvanut turhan korkeaksi.\n- Nytkin meillä oli omat paikkamme, mutta vastustaja pystyi kokemuksellaan pitämään ottelun käsissään, Alatalo murehti.\nTPS:n parivaljakko Kai Nurminen ja Ivan Huml ratkaisi ottelun 1+1 tehoillaan. Puolustuksessa Aki Berg raatoi hurjat minuutit. Pakkipari Marko Kiprusoff pelasi 401. ottelunsa ja teki 200. tehopisteensä.\nJYPin näkyvimmät olivat hyökkäyspäässä Miikka Männikkö ja Tuomas Vänttinen sekä puolustuksessa Jyri Marttinen. Hyvin pelanneen Wallinheimon kilpeen tuli pieni miinus Kai Nurmisen ampuman voittomaalin kohdalla.


Jeld-Wen Laakaovi Stable 401, 7x21, massiivirakenne, valkoinen, Verkkokaupan poistotuote | Netrauta.fi\n155,00 € 107,90 € Säästät: 47,10 €\nValkoinen Jeld-Wen Stable 401 -massiivilaakaovi sopii vaativankin sisustajan makuun. Sileäpintaisessa laakaovessa jykevä rakenne, joka kestää asumista ja elämää. Ovilevyn reunaosat ovat puuta ja runko lastulevyä, oven pinta on sileää maalattua, kestävää MDF-levyä. Jeld-Wen Stable -sisäovi sopii erinomaisesti niin moderniin, kuin perinteiseenkin makuun. Puhdaslinjainen laakaovi on symmetrinen ja sen kätisyys voidaan päättää asennuksen yhteydessä.\nVälioven toimitukseen sisältyy ovilevy, lukkorunko sekä rampamuhviruuvit symmetristen saranoiden kiinnitystä varten. Oven mitat ovat moduulimittoja (1M = 100 mm) ja tarkoittavat asennusaukon kokoa. Tarkista ovien tarkat mitat oheisesta taulukkokuvasta.\nLaakaovi Jeld-Wen Stable 401, 7x21, massiivirakenne, valkoinen\nSwedoor on aiemmin Jeld-Weninä tunnettu tuttu ja korkealaatuinen ovivalmistaja.Puuvalmis sisäoven massiivipuinen mäntykarmi, jonka syvyys on 92 mm. Puuvalmiin karmin voi itse käsitellä halutun sävyiseksi. Oven karmien toimitukseen sisältyy asennusohje, muoviset karmitulpat, messinginvärin...\nSwedoor on aiemmin Jeld-Weninä tunnettu tuttu ja korkealaatuinen ovivalmistaja.Tiivistetty ja viilutettu sisäoven puukarmi, jonka syvyys on 92 mm. Karmia on saatavilla mustana, tammi-, koivu- ja pähkinäviilutettuna. Toimitukseen sisältyy korkeussäätösaranat, joita voidaan säätää ilman...\nSwedoor on aiemmin Jeld-Weninä tunnettu tuttu ja korkealaatuinen ovivalmistaja.Tiivistetty ja lakattu sisäoven mäntykarmi, jonka syvyys on 92 mm. Tiivistyksen ansiosta ääneneristävyys paranee ja ovi menee pehmeästi ja äänettömästi kiinni. Oven karmien toimitukseen sisältyy asennusohje...\nSwedoor on aiemmin Jeld-Weninä tunnettu tuttu ja korkealaatuinen ovivalmistaja.Swedoor 606 on tiivistetty ja värilakattu sisäoven massiivipuukarmi, jonka syvyys on 92 mm. Tiivistyksen ansiosta ääneneristävyys paranee ja ovi menee pehmeästi ja äänettömästi kiinni. Oven karmien toimituks...\nSwedoor on aiemmin Jeld-Weninä tunnettu tuttu ja korkealaatuinen ovivalmistaja.Massiivirakenteinen sileä levike sopii moderniin sisustamiseen. Avattava levike on valmistettu korkealaatuisista raaka-aineista: runko on puusta ja lastulevystä ja pinta on joko maalattua tai viilutettua HDF-levyä....\n196,00 € 165,90 €